Vocabulary English Anak Lebih Power Bila Tonton Dua Rancangan Ini, Macam ‘Mat Salleh’!

Setiap ibu bapa zaman sekarang pasti sudah mendedahkan dan ajar anak Bahasa Inggeris bukan? Pergi sahaja ke mana-mana pun kita dapat lihat kanak-kanak fasih berbahasa Inggeris dan sering tertumpu dengan rancangan yang menggunakan bahasa tersebut.
Namun, terdapat satu perkongsian dari seorang ayah di laman Facebook ini apabila beliau berkongsikan dua rancangan pendidikan luar negara yang boleh membantu meningkatkan kemahiran vocabulary anak-anak sejak dari kecil. Memang disarankan untuk anak-anak anda tonton hari-hari!

Baca juga: Jozlynn Kongsi Tips Kejut Anak Senang Bangun Solat Subuh, Memang Jadi!
AJAR ANAK BAHASA INGGERIS DENGAN RANCANGAN INI VOCAB POWER!
Saya rasa vocab English anak saya yang sulung (3 Tahun) ni lebih power daripada saya. Mana taknya, keluar dari perut je dah belajar english dengan mama dia. Maklumlah mama dia sendiri pun cikgu bahasa Inggeris.

Lagu pun semua lagu bahasa Inggeris. Tak pernah lagi lah dengar lagu melayu macam menatap matamu keluar dari mulut anak saya yang sulung ni. Nasyid jauh sekali. Haha. Antara faktor lain yang berikan impak yang besar adalah pada pemilihan rancangan tv yang anak saya tonton hari-hari. Dua rancangan yang sangat recommended untuk anak kita tonton.

1. Blippi

Kita yang dewasa ni pun seronok tengok telatah hostnya. Sangat mesra kanak-kanak. Cuma bila dah tukar host ni macam dah kurang menyengat sikit. Tapi masih bagus untuk ditonton.
2. Steve and Maggie

Saya pun turut belajar dengan rancangan ni. Dia punya sebutan sangat jelas dan mudah untuk kita tangkap. Dah macam seorang cikgu yang tengah mengajar. Sangat mudah untuk difahami. Sekadar nasihat saya juga, cuba halang untuk anak kita tengok cerita yang buat review mainan macam Vlad and Niki.

Bukannya apa, anak-anak pun mudah ‘teracun’ macam kita yang dewasa. Setiap hari minta mainan. Dia ingat bapak dia cop duit agaknya. Haha. Ada lagi cerita-cerita yang boleh bantu anak power bahasa Inggeris? Suggest lah.
Sumber: Mohamad Hakim


7 Cara Mengangkat Nabi Kita Sebagai Superhero ‘Favourite’ Anak

“Babah, Afiq nak terbang macam Superman. Nanti boleh tolong tangkap orang jahat!”
Hmmm… Pernah terfikir tak kenapa kisah superhero begitu dekat dalam hati anak-anak? Tak perlu diajar. Tak kiralah, lelaki atau perempuan.

Yang dewasa pun tak kurang juga sama-sama meminatinya. Tak percaya, kalau ada cerita terbaru Avengers atau Batman, tentu ada saja ibu bapa yang mengambil kesempatan mengajak anak-anak ke pawagam.
Tapi, kalau kisah-kisah Nabi? Kenapa susah sangat melekat dalam hati?

Foto Kredit: profesionaltraining.ro

Apa Yang Hebat Sangat Tentang Superhero?
Sebenarnya, tidak salah bagi anak-anak mempunyai minat terhadap superhero, kerana tujuan mereka adalah untuk menegakkan kebenaran. Malah, ramai pakar psikologi kanak-kanak bersetuju bahawa tahap keyakinan anak-anak menjadi lebih tinggi apabila mereka berlakon menjadi superhero.
Walaubagaimanapun, sebagai ibu bapa tentulah lebih baik sekiranya kita dapat menyuntikkan tarbiah dalam mendidik anak-anak supaya turut mengagumi para nabi kita yang jauh lebih hebat daripada superhero rekaan tersebut.
Tapi, susah juga nak cerita bab ini pada anak-anak, bukan? Cuba tengok dulu tips di bawah.

Foto Kredit: vox.com
7 Cara Ajar Anak Mengenal Dan Mencintai Nabi Sejak Kecil – Mudah Dan Santai!
Ini 7 cara ajar anak agar yang dapat dipraktikkan agar mereka menyanjungi Nabi kita sebagai superhero favourite mereka.
1. Kaji Perkara Yang Paling Disukai Oleh Anak
Pertamanya, kita perlu mengenali karakter kartun, buku, atau apa-apa topik kegemaran mereka. Ini membolehkan kita mendekatinya secara halus dan tahu topik yang menarik minatnya.
Seperkara yang perlu diingat, janganlah kita mengejek perkara yang digemari anak seperti ‘bantal busuk’ atau ‘anak patung buruk’ kerana ‘nada’ anda ini hanya akan menjauhkan hati mereka daripada kita.
Foto Kredit: m.edziecko.pl
2. Cari ‘Superpower’ Dan ‘Geng’ Para Nabi
Perkara utama yang penting menghidupkan karakter dalam setiap ‘superhero’ ialah menonjolkan kehebatan masing-masing. Contohnya Spiderman boleh memanjat dinding dan mengeluarkan sarang labah-labah dari tangannya.
Begitu banyak mukjizat yang disebutkan dalam Quran, pilihlah yang mudah difahami oleh mereka.
Contohnya:
Nabi Musa – Mempunyai tongkat sakti yang boleh bertukar menjadi ular dan membelah lautan.
Nabi Nuh- Membina bahtera besar dan menyelamatkan manusia beriman serta haiwan-haiwan daripada banjir besar.
Nabi Sulaiman – Boleh bercakap dengan binatang. Raja yang bijak, turut menundukkan jin supaya mentaatinya.
Nabi Isa – Menghidupkan burung daripada tanah liat, menghidupkan orang mati, menyembuhkan penglihatan orang buta
Nabi Muhammad – Membelah bulan, terbang ke Sidratul Muntaha ketika peristiwa Israk Mikraj.
Selain itu, kisahkan tentang ‘geng’ rakan lain yang datang menyelamat atau mempunyai misi yang sama. Barulah jalan cerita superhero anak anda akan lebih menarik.
Foto Kredit: pqs.pe

3. Cakap Dalam ‘Bahasa’ Budak Kecil
Elakkan bahasa dan istilah ilmiah yang rumit. Kalau nak ‘skip’ bahagian dakwah dulu pun tak apa. Itu mereka akan faham nanti.
Cakaplah seperti ‘bahasa’ mereka, contohnya:
“Kalau dapat terbang macam Nabi Muhammad tu lagi ‘best’ tau. Sebab dia dapat terbang lebih tinggi daripada Superman, sampai terus ke syurga. Malam tu dia ‘geng’ dengan Buraq. Tau tak Buraq tu apa?”
Dengan cara begini, mereka akan lebih mudah membuat bayangan dalam fikiran dan teruja untuk mengetahui kisah selanjutnya.
Suasana santai begini memang sesuai untuk bercerita kepada anak. / Foto Kredit: wendyvandam.nl
4. Salurkan Media Bertema Islamik
Dalam hal ini, kita perlu bijak dalam memilih media yang sesuai, beserta sumber yang menarik.
Dapatkan majalah, buku-buku yang bergambar dan berwarna-warni. Janganlah suruh mereka baca buku tebal-tebal, nanti cepat ‘boring’. Kini, pasaran Malaysia dan antarabangsa sudah semakin berkembang walaupun tidak sebanyak yang lain.
Kalau anak-anak celik IT, ambil peluang supaya mereka dipertontonkan kepada video-video pendidikan Islamik dalam Youtube atau Google Play Store. Kalau tak jumpa keluaran tempatan, carikan saja versi bahasa Arab atau Bahasa Inggeris.
Otak mereka cepat tangkap. Kalau boleh faham Bahasa Inggeris, tak mustahil mereka juga boleh faham bahasa Arab jika selalu mendengarnya.
Antara apps bertema islamik yang terdapat di Google Play Store. / Foto Kredit: peter-gould.com
5. Kenalkan Watak ‘Villain’
Sebagaimana Batman melawan Joker, Luke Skywalker melawan Darth Vader, Ultraman melawan raksasa, atau Boboiboy melawan Adudu, tentu kisah-kisah nabi akan lebih suspen dengan penceritaan watak-watak jahat ini.
Jadi, jangan lupa perkenalkan Namrud, Firaun, Abu Jahal, Qarun, dan Abu Lahab dari semasa ke semasa. Banyak pengajarannya.
Foto Kredit: io9.gizmodo.com
6. Daripada Membandingkan Mereka, Jadikan Sunnah Nabi Sebagai Contoh
“Kenapa makan tak habis? Tengok Abang tu bagus, dia makan habis.”
Apabila anak-anak buat salah, kita cenderung membandingkan mereka dengan seseorang yang lain tanpa disedari.
Sepatutnya, kita gunakan episod ini untuk menceritakan sunnah nabi dalam menanganinya.
Contohnya:
“Kalau Nabi kita makan mesti sampai habis. Yang terjatuh pun dia kutip, sebab dalam butir makanan tu ada keberkatan. Nabi tak suka membazir tau.”
Foto Kredit: dream.co.id
7. Selitkan Karakter Nabi Melalui Kartun Anak-anak
Susah juga nak ceritakan pada anak-anak berbanding karakter rekaan tu. Yelah, yang tu dia boleh nampak dan tengok sendiri dalam TV. Mainan pun ada banyak kat kedai.
Jadi, macamana nak bagi anak rasa karakter Nabi itu ‘real’? Beritahu anak-anak tentang makanan kesukaan nabi, warna kegemarannya, hobinya, dan ciri-ciri lain.
Kita kena buat kajian sedikit tentang ini supaya kita dapat mengisahkannya pada anak-anak. Barulah karakter Nabi SAW itu rasa dekat di hati mereka.
Contohya:
“Eh, Iman suka Power Rangers Hijau ke? Macam Nabi Muhammad lah. Dia pun suka warna hijau.”
“Upin Ipin suka ayam goreng, Nabi Muhammad suka makan kurma. Dia jadi kuat sebab dia makan buah ni. Seumur hidupnya tak pernah sakit teruk tau.”
Foto Kredit: shuroiulamo.ti
Bukan Mudah, Tapi Tak Mustahil!
Jangan pernah rasa terlambat untuk mendidik anak kita menyayangi dan menyanjungi para Nabi sebagai superhero anak. Kalau kita kerap mengulanginya, tentu akan lekat juga sedikit dalam ingatan mereka.
Mudah-mudahan, cara ajar anak secara santai ini dapat memberi semangat kepada anak-anak untuk menyanjung Nabi SAW dan para Nabi yang lain.
Percayalah, ia bukan sesuatu yang mustahil!


Cara Ajar Anak Membaca Awal Dengan Bimbingan Whatsapp Group

Ajar Anak Membaca Awal
Sungguh pelik bunyinya. Guna Whatsapp group? Rasanya ramai yang tidak pernah tahu akan kewujudan bengkel online sebegini.
Zaman dulu vs zaman sekarang
Zaman ibu-bapa kita dulu, ibu-ibu saling berjumpa sesama sendiri dan bertukar-tukar pendapat. Zaman sekarang, kebanyakan ibu berkerjaya. Ini menyebabkan kurangnya masa untuk mendalami ilmu keibubapaan.

Kadang-kadang, kasihan lihat anak sendiri. Bila penat balik kerja, anak-anak ajak main bersama. Ada yang minta ibu bacakan buku. Jika tidak kuat, akan ada ibu yang memarahi anak kerana mahu rehat akibat penat. Sedih bila dengar perkara sebegini.

Manfaatkan teknologi
Teknologi tidak pernah salah, hanya orang yang menggunakannya yang salah. Selalu kita dengar Whatsapp cuma digunakan untuk perbualan kosong semata-mata.

Dari sinilah bertitik tolak dimana perkara positif boleh dikongsikan secara pantas. Apatah lagi jika ia berkaitan ilmu pendidikan anak-anak. Jarang-jarang kita jumpa channel yang sebegini.

Maka dari sinilah tercetusnya program I Can Teach My Child to Read oleh Puan Ashikin Hashim.

Apa itu Program I Can Teach My Child to Read?
I Can Teach My Child to Read ini memberi panduan serta tunjuk ajar kepada ibu-bapa bagaimana untuk merangsang anak-anak membaca sejak dari lahir lagi.
Ia bukan berkisar pada metod atau teknik bacaan terbaik, tetapi cara rangsang anak supaya bila mereka masuk sekolah mereka akan mudah menerima apa yang diajarkan.
Contohnya:
1. Teknik urutan bayi
Ini dapat merangsang anak untuk cepat bercakap dan membaca kelak. Bagaimana? Ini akan ajarkan dalam bengkel tersebut.
2. Teknik memilih buku
Bukan semua buku sesuai dengan anak kita. Ada yang bagus dan ada yang tidak bagus.
3. Tip melakukan aktiviti merangsang anak
Untuk ibu-ibu yang blur tidak tahu apa yang perlu dilakukan, aktivi-aktiviti ini akan dikongsikan bersama

Apa yang ada dalam program ini?
Bayangkan seawal 4 tahun anak sudah pandai membaca? Teruja atau tidak? Sebenarnya, membaca bukanlah sekadar membaca apa yang tertulis dalam buku semata-mata. Ia lebih dari itu.
Ramai yang terlupa bahawa merangsang anak agar membaca itu sama pentingnya dengan menyuruh anak membaca. Teknik merangsang ini bukan semua orang tahu.
Dalam group Whatsapp dan Telegram yang menghimpunkan ramai ibu-ibu yang kebetulan mahu mendidik anak membaca, nota akan diberikan setiap hari. Selain itu, banyak video dan poster motivasi yang memberi semangat kepada ibu-ibu.

Contoh printscreen dalam Whatsapp

Kenapa mulakan program I Can Teach My Child to Read?
Kami bertanya Puan Ashikin tentang aspirasinya berkenaan program ini dan ini maklumbalas beliau:

Ingin menjadikan rumah sebagai sekolah pertama anak-anak dan ibu-bapa sebagai guru pertama anak-anak.
Ingin memupuk kesedaran kepada ibu-bapa bahawa anak boleh membaca bukan hanya dengan mengenal huruf dan nombor, tetapi dari rangsangan yang mereka terima dari rumah dan sejak lahir
Ingin menyebarkan ilmu pendidikan awal kanak-kanak kepada ibu-bapa yang wajib dituntut kerana ia sangat penting

[infobox title=’Testimonial dari Zati – Batch 1′]

Saya pn zati dari btcaves, merupakan peserta batch pertama bengkel “i can teach my child” kelolalan Pn ashikin Hashim. bengkel yg saya sertai ini secara face to face dan online.Melalui bengkel ini sy telah didedahkan dgn pelbagai perkara baharu yg tidak pernah sy fikir ia bisa dilaksanakan kepada anak sy seawal usia newborn lagi..
Contohnya seperti bermain sewaktu mndi, menggunakan flashcards dan membaca buku bersama bayi bagi meransang bayi untuk mudah belajar kelak.. Bengkel kami diteruskan lagi  secara online melalui telegram di mana pn ashikin byk memuat naik nota, video dan audio, bahkan rakan2 bengkel yg Lain juga turut berkongsi gambar, audio dan video berkaitan dgn aktiviti bersama ank masing2. Ini memberi peluang perkongsian idea, membuka ruang soal jawab dan mencungkil kreativiti ibu2 bersama anak2….
Saya sangat gembira serta sering terdorong dgn bengkel online ini kerana pn ashikin sentiasa menjadi pencetus serta pembakar semangat dan keyakinan saya dalam usaha untuk menjadikan diri saya sendiri guru pertama anak-anak sy….
Perkongsian video aktiviti anakanda Wafa & Wajdi, lagu-lagu yg bersesuaian untuk didendangkan bersama ank-anak cthnya lagu “sayang seribu sayang” tips pemilihan permainan dan juga tips pemilihan buku yang bersesuaian untuk bayi yang puan ashikin kongsikan merupakan ilmu baharu yang  sangat bermnafaat dan mudah untuk dipraktiskan…. Saya jadi bertambah yakin untuk mendidik anak saya dan saya percaya saya mampu menjadikan rumah saya sekolah pertama & diri saya guru pertama untuk anak-anak saya… Terima kasih pn ashikin kerana membantu kami ! ! ![/infobox]
[infobox title=’Testimonial dari Diana – Batch 1′]

Assalamualaikum dan salam penuh keberkatan buat semua…. saya Diana dari Senawang merupakan projek pioneer Pn . Ashikin Hashim untuk bengkel Face to Face dan online ( #Batch01 ) . Syukur dan setinggi ucapan terima kasih buat Puan Ashikin kerana sudi berkongsi cara dan idea untuk memupuk semangat cintakan ilmu dikalangan anak anak sejak dari awal usia lagi… sebelum menyertai bengkel… saya sukar untuk mengajar anak anak saya sendiri dan sejujurnya semua tugasan itu saya serahkan bulat bulat pada guru tadika anak saya….
sebenarnya secara tidak langsung saya telah rugi dalam pelbagai aspek rohani dan jasmani…. sangat kurang “bonding” “touching n hugging” ” affection”  antara saya dan anak anak… saya juga dapati agak sukar untuk mengawal anak anak saya dan seringkali itu juga saya akan sangat mudah hilang sabar dengan karenah mereka… Post seminar dan ongoing coaches by Pn Asikin saya perbaiki dan mula belajar untuk mengajar sendiri anak anak saya …. berkat usaha doa dan sabar yang kian menebal saya semakin “rapat” dan berjaya mengajar anak anak saya secara formal dan informal… saya cuba dan sentiasa belajar untuk memupuk minat cintakan ilmu kepada anak anak saya dan kini saya sangat gembira bila anak saya yang berusia 4 tahun sudah mula membaca. Semoga manfaat perkongsian dan ilmu ini dapat membuka mata dan minda parents semua bahawa kita adalah guru pertama anak anak kita …  sekian… #ICanTeachMyOwnKids
[/infobox]
[infobox title=’Testimonial dari Nurul Ain – Batch 1′]

Assalammualaikum.. Sy Nurul Ain peserta siri prtama i can teach my children.. Alhamdulillah sy berpeluang utk mnyertai bngkel ini… dgn bngkel ini sy dpt mengetahui teknik betul utk merangsang minda ank sy.. sgt berbaloi… dan anak sy ceria bila saya mula merangsang minda beliau dgn menggunakan softbook, flash card dan sebagainye… selain itu online coaching juga mmbntu sy dlm penambahbaikan utk merangsang minda ank sy… setiap hari akan ada teknik baru yg di pelajari… semoga anak saya berjaya dunia dan akhirat… tq teacher ashikin…
[/infobox]
[infobox title=’Testimoni dari Puan Juliana – Batch 2′]

AllahuAkbar…tak tahu saya nak mulakan dari mana…
Alhamdulillah Allah temukan saya dengan Pn Ashikin Hashim dan berada dalam bengkel online i can teach my child to read…
Pelbagai pendedahan yang nampak mudah..tetapi kita sebagai ibu tidak lakukan untuk anak atas alasan kekangan masa/sibuk/tak sempat…
Bengkel online ini sangat menarik dan praktikal..beliau kongsikan tips,nota,contoh aktiviti bersama anak dan perbincangan terbuka.
Beliau menekankan pentingnya memberi rangsangan awal kepada anak..ibu sebagai guru pertama dan rumah sebagai sekolah pertama anak-anak.
Alhamdulillah..sebulan berbengkel, saya dapati kesan positif pada anak-anak. Mereka makin rajin bercerita, aktif, kreatif, lebih ceria dan ternanti-nanti nak beraktiviti bersama.
Saya sangat suka berada dalam bengkel ni…bukan sahaja anak-anak dapat manfaatnya…malah saya turut termotivasi untuk sentiasa berikan yang terbaik buat anak2 setiap masa.
Bahkan suami juga merasai tempiasnya..saya tak sangka sewaktu saya berada dalam wad 3hari..suami saya boleh membuat aktiviti dengan anak-anak…
Anak-anak berebut-rebut nak bercerita aktiviti bersama abinya dan meminta-minta untuk umi buat sesuatu aktiviti untuk mereka..
Alhamdulillah..
[/infobox]

Siapa yang patut sertai?
Ibu-ibu mudah yang mempunyai anak berumur 0 – 8 tahun adalah digalakkan.

Bagaimana mahu sertai?
Hubungi Puan Ashikin Hashim di Facebook melalui link ini. Bengkel akan datang ialah pada 9 Mei 2015.

Siapakah Puan Ashikin Hashim?
Ashikin Hashim adalah pengamal pendidikan awal kanak-kanak. Beliau sangat aktif menulis di blog, majalah dan buku. Buku beliau ‘Ibu Bijak, Anak Bahagia’ boleh didapati di kedai-kedai buku utama seperti MPH, POPULAR dan BOOK WORM. Kini beliau berkongsi cara ajar anak membaca awal dengan bengkel secara online.


8 Cara Efektif Ajak Anak Membaca Bagi Yang Susah Duduk Diam

Bukan semua anak ada minat untuk membaca buku. Bagi sesetengah kanak-kanak, mereka lebih suka melakukan sesuatu yang aktif menganggap buku adalah sesuatu yang membosankan. Jadi, apa yang patut ibu bapa lakukan untuk ajar anak membaca dan meningkatkan kemahiran bahasa mereka?
Anak Tak Semestinya Duduk Diam Untuk Belajar & Membaca
‘Duduk diam’ adalah kemahiran yang perlu dipelajari oleh anak dengan sedikit masa dan kesabaran ibu bapa. Kemahiran ini sebenarnya bukanlah datang secara semulajadi untuk semua anak kecil, terutamanya anak lelaki yang lebih bersifat kinestetik (suka bergerak).

Walaubagaimanapun, ibu bapa tidak perlu risau kerana ramai anak kecil sebenarnya mampu belajar dengan baik sekalipun mereka sukar duduk diam.

8 Cara Ajar Anak Membaca Bagi Yang Susah Duduk Diam
Berikut adalah beberapa cara ajar anak yang aktif untuk membaca dengan santai dan seronok.

1. Cari Minat Anak
Ada begitu banyak pilihan buku yang berada di pasaran atau perpustakaan. Setiap anak tentunya mempunyai minat tertentu, dan percayalah anda akan menjumpainya!
Pilih buku berdasarkan minat anak – ada yang peminat trak, lori, kereta, alat mekanik, atau ada yang suka kisah princess, unicorn, kucing, dan sebagainya. Mungkin ada yang sukakan buku berbentuk aktiviti seperti I Spy, atau buku yang mempunyai tekstur yang berbeza, boleh ditekan, mengeluarkan bunyi, dan berinteraksi secara langsung dengan mereka. Tanyakan pada anak dan galakkan mereka membuat pilihan buku masing-masing.
Foto Kredit: firstimemommy.net
2. Biar Mereka Memegang Atau Bermain Sesuatu
Sesetengah anak perlu sentiasa bergerak kerana mereka perlu menenangkan diri mereka. Menurut pakar terapi, ia juga adalah salah satu petanda tubuh mereka tidak cukup rangsangan untuk ‘mengaktifkan’ otak mereka. Sekiranya kita memaksa mereka duduk diam, otak mereka akan ‘tidur’ dan mungkin lebih sukar menumpukan perhatian.
Maka, seeloknya biarkan mereka beraktiviti terlebih dahulu sebelum mengajak mereka membaca. Ataupun, anda boleh memberikan mereka playdoh, krayon, atau lego semasa anda membacakan buku. Boleh juga libatkan haiwan peliharaan seperti kucing. Dengan cara ini, mereka mungkin boleh duduk setempat dan cuba menumpukan perhatian walaupun sekejap.
Kalau anak jenis suka berjalan ke sana ke mari, ikutkan saja ke mana mereka pergi dan teruskan membaca selagi mereka boleh menumpukan perhatian.
Foto Kredit: abcnews.go.com
3. Membaca Sambil Mandi? Apa Salahnya!
Bagi anak yang susah duduk diam, cuba ikut cari peluang untuk ajak mereka membaca apabila mereka tenang, terutamanya ketika hampir tiba waktu tidur.
Tapi, kalau anak tak sesuai dengan rutin ini, carilah waktu lain seperti waktu makan atau waktu mandi. 2 waktu ini mungkin lebih berkesan kerana ia pada masa yang sama anak anda ada sesuatu untuk dilakukan seperti menikmati hidangan atau bermain air. Malah, ada buku yang dikhaskan untuk bath time dengan material kalis air. Cubalah!
Foto Kredit: rwitap.com
4. Baca Signboard & Label
Semasa keluar berjalan-jalan, rajin-rajinlah tunjukkan signboard atau label pada persekitaran mereka. Bagi yang baru mengenal huruf, mereka boleh diajak untuk mencari huruf tertentu sebagai permulaan. Ia boleh juga dijadikan seperti permainan. Contohnya, “Mama nak cari tandas. Tolong carikan huruf T.”
Selain itu, anda juga boleh membaca label pada pasaraya, nama kedai, dan sebagainya. Atau anda boleh melabel barangan yang sering digunakan di rumah. Walaupun aktiviti ini nampak remeh, ia adalah latihan yang baik untuk mengajarkan anak membaca.
Foto Kredit: pbceda.org
5. Lakonkan Watak Bersama
Membaca saja mungkin membosankan, apa kata jadikan cerita tersebut sebagai lakonan anda berdua? Tak perlu terlalu terikat pada jalan cerita sesebuah buku, biarkan imaginasi anak anda meliar dengan idea-idea mereka.
Hasilkan topeng, props, atau apa saja bahan untuk membantu ‘menghidupkan’ lagi lakonan anda bersama-sama. Pancing minat mereka untuk mengetahui lebih banyak cerita melalui buku-buku lain. Dengan cara ini, Tentu mereka lebih excited untuk melakonkan kisah yang seterusnya!
Foto Kredit: scarymommy.com
6. Baca Buku Depan Anak
Kita perlu sedar bahawa anak lebih mudah mengikut perbuatan kita berbanding apa yang dinasihatkan kepada mereka. Kurangkan masa bersama gajet dan gantikannya dengan ‘buku sebenar’. Tak kisahlah buku resepi, majalah, buku motivasi, tafsir Al-Quran, dan sebagainya.
Bila mereka selalu nampak anda membaca, perbuatan tersebut akan menjadi sesuatu yang biasa dan familiar setting buat mereka. Secara tak langsung, lebih mudah anak-anak mengikut jejak langkah kita.
Foto Kredit: sheknows.com
7. Explore Semua Jenis Bahan Bacaan
Selain buku, terdapat juga kad imbasan, peta interaktif, carta, buku audio (seperti Leapfrog), dan puzzle yang turut membantu anak meneroka, belajar mengeja dan membaca.
Jika anak kurang minat atau takut dengan idea ‘membaca’ buku, mungkin anda boleh mulakan dengan permainan edukatif sebegini. Bila dah tahu minat mereka, bolehlah anda cuba mencadangkan buku yang sesuai untuk dibaca bersama.
Foto Kredit: trendhunter.com
8. Tingkatkan Masa Sedikit Demi Sedikit
Membacalah dengan anak mengikut tempoh attention span mereka. Kalau hanya 5 minit, tak mengapa!
Yang penting, manfaatkan masa tersebut dan cuba lagi secara konsisten. Bila dah dapat rentaknya, barulah masa membaca ditingkatkan sedikit demi sedikit mengikut kesesuaian anak-anak.
Foto Kredit: pickenscountyfirststeps.org
Jangan Terlalu Memaksa
Perkenalkan persekitaran yang positif dan kreatif supaya dapat ‘memancing’ minat anak untuk membaca. Jadikan pengalaman membaca sesuatu yang menarik setiap hari dan jangan jadikan alasan anak tak mahu duduk diam. Dengan usaha, kita tetap boleh ajar anak membaca dalam pelbagai keadaan!


Ibu Ini Kongsi 7 Cara Ajar Anak Membaca, Tak Susah & Jangan Stres!

Tidak dinafikan, memupuk minat anak sejak kecil untuk membaca agak susah dan itu merupakan antara cabaran ibu bapa perlu lalui. Impian setiap ibu bapa pasti ingin melihat si anak tahu membaca seawal usia enam tahun tetapi perkara ini tidaklah semudah yang disangka.
Menerusi perkongsian seorang ibu di laman Facebook, beliau ada kongsikan 7 tips cara ajar anak membaca untuk ibu ayah ikut. Ujarnya, jangan sesekali paksa anak dan stres kerana ia akan menyebabkan minat mereka untuk membaca berkurang. Bahaya!

Baca juga: Doktor Kongsi Teknik 5s Atasi Bayi Susah Tidur Malam, Ibu Tak Pening Kepala Dah!
7 TIPS CARA AJAR ANAK MEMBACA IBU AYAH BOLEH IKUT

Saya ajar anak guna kaedah fonik dan saya join kursus dengan pengasas fonik untuk kuasai kaedah ni. Tapi jangan bimbang. Kalau mommies nak ajar anak ikut kaedah mengeja suku kata pun, cara saya ini masih lagi boleh ikut.

1. READ ALOUD
Seawal 6 bulan mommies dah boleh bacakan buku cerita kerana kajian menunjukkan bayi yang dibesarkan dalam keadaan selalu dibacakan buku cerita seawal usia 6 bulan dan sering berkomunikasi akan memiliki penguasaan kosa kata yang lebih banyak.
Beri masa dulu untuk anak pandai bercakap, pandai dengar arahan sebelum ajar mereka membaca. Fokus perkembangan lain dulu ya mommies.
2. DENGAR LAGU
Irama dan lagu ni sangat bagus untuk otak anak. Tambah bila mereka menari sekali. Untuk fonik saya dengarkan anak lagu “Abu Ada Ayam”.
Ini link video ya kalau mommies nak tengok: https://youtu.be/-FPD_b_Zuik .Kalau tak guna fonik, menari dan berjoget dengan lagu abc pun boleh.
3. BERMAIN DENGAN HURUF
Setiap huruf itu akan ada aktiviti dia sendiri. Contoh macam A untuk ayam. Kami guna kulit telur ayam untuk tampal pada kertas. Telur tu biar anak sendiri yang kupas.
Saya suka kalau aktiviti dapat rangsang sekali motor halus, motor kasar, koordinasi mata-tangan anak. Kemudian, boleh juga buat aktiviti tabur huruf, bunyikan atau sebut. Banyak aktiviti boleh cuba tau!

4. GABUNG BUNYI
Kami guna fonik jadi sebut gabung bunyi. Kalau mengeja pun boleh. Part sini saya DIY muka hello kitty tu.
Letak huruf satu-satu: /beh/ kawan dengan /aa/ jadi “ba”. Atau kalau mengeja ‘b’ kawan ‘a’ jadi “ba”.
5. AKTIVITI SUKU KATA
Kalau anak dah boleh sebut gabungan dua huruf, banyakkan lagi aktiviti mereka. Contoh ada dekat gambar suka bahagian badan sebab banyak sangat jumpa suku kata terbuka.

Da-hi
Pi-pi
Da-gu
Ka-ki

Ya, belajar dengan buku seronok tapi budak-budak lagi suka buat aktiviti. Saya pula style suka bawa keluar apa yang ada dalam buku tu.
6. MEMBACA DI MANA-MANA
Bila anak dah boleh membaca sikit-sikit, selalulah ajak anak membaca bersama-sama. Contohnya mommies baca satu ayat dalam buku, bagi anak sambung ayat kedua. Fun kan?
Tampal poster-poster bacaan yang anak mudah lihat. Membaca bukan hanya di buku ya.

7. JANGAN STRES, JANGAN GUNA KAEDAH ‘DRILLING‘
Akhir sekali, ibu ayah angan stres bila mengajar anak membaca sebab anak pun akan ikut stres dan membuatkan mereka tidak berminat untuk belajar membaca.
Selalu peluk dan puji anak untuk menarik minat mereka. 5 hingga 15 minit sehari belajar membaca pun dah cukup. Selebihnya banyakkan bermain sambil belajar.
Semoga bermanfaat!
Sumber: Facebook Azila Ghani


30 Juzuk Al Quran Terpahat Dalam Ingatan Walaupun Cacat Penglihatan Sejak Lahir

Untuk berjaya, sudah semestinya minat dan kesungguhan seseorang itu amatlah penting. Hal ini juga samalah seperti seorang pelajar berusia 17 tahun yang tergolong dalam kalangan cacat penglihatan sejak kecil yang mampu menghafaz 30 juzuk al-Quran dalam masa 4 tahun.
Hafal 30 juzuk dalam 4 tahun

Berkat keazaman dan usaha yang gigih, Adam Hussaini Mohd Rosli, 17 yang mengalami masalah penglihatan sejak lahir lagi telah berjaya menjadi antara 21 pelajar terbaik Syahadah sempena majlis Konvokesyen Himpunan Huffaz Permata al-Quran peringkat Nusantara di Stadium Tertutup, Kompleks Sukan Negeri, Gong Badak.
15 jam membaca & mempelajari al-Quran sehari

Menerusi Berita Harian, pelajar Maahad Tahfiz dan Pengajian Islam Darul Hijrah Baling, Kedah ini memaklumkan bahawa akan memperuntukkan kira-kira 15 jam sehari untuk membaca al-Quran menggunakan Braille dan juga mempelajari bahasa Arab.

Adam yang juga anak kepada pasangan pendidik telah pun membuktikan bahawa walaupun mengalami masalah penglihatan sejak lahir lagi, namun dia beruntung kerana dikurniakan mata hati yang terang sehingga berjaya menjadi seorang hafiz.
Tahniah buat ibu dan bapa

Sehubungan dengan itu, menerusi ruangan komen Facebook sumber, rata-rata warganet telah menzahirkan ucapan tahniah diatas pencapaian yang diperoleh oleh Adam.
Mereka juga sangat tersentuh melihat kesungguhan dan juga kemampuan Adam sehingga berjaya menjadi hafiz al-Quran walaupun tidak mempunyai daya penglihatan seperti individu normal.
Sumber: Berita Harian, Urus Setia Penerangan Darul Iman


6 Cara Ajar Anak Menulis Dengan Seronok, ‘Confirm’ Tak Bosan

“Asyik bermain je. Nampaknya anak aku tak ada minat langsung nak menulis. Dah macam-macam buku aku beli. Bukannya yang murah, siap ada kartun kegemarannya. Apa lagi cara ajar anak menulis dengan seronok ya?”
Walaupun anak anda akan belajar menulis semasa berada di sekolah, anda masih boleh memperkenalkannya dengan beberapa aktiviti untuk mengasah kemahiran ini.

Cuba lakukan beberapa trik dan tips ajar anak menulis supaya mereka ‘enjoy’ dan tidak berasa bosan.
Foto Kredit: 3cmedia.ca

6 Cara Ajar Anak Menulis Dengan Seronok, Tak Payah ‘Tension’ Lagi
Berikut adalah 6 cara ajar anak menulis dengan seronok dan kreatif. Tentu anak takkan bosan dan ‘tension’!

1. Jangan Guna Buku
Walau apa jenis buku yang anda gunakan, anak-anak akan menganggapnya sebagai ‘kerja’ yang perlu disiapkan di meja belajar.
Untuk membangkitkan semangat mereka, anda boleh aplikasikan cara ajar anak menulis yang ‘gila-gila’ untuk membentuk abjad atau nombor.
Contohnya, seperti menggunakan:

warna air atau ‘finger paint’
‘shaving cream’
pasir
tanah liat atau play-doh
blok binaan atau Lego
kayu aiskrim

Tidak kiralah sama ada mereka belajar membuat hanya satu atau dua abjad sehari. Yang penting, anda dapat menyampaikan mesej bahawa belajar menulis tidaklah sesukar yang disangka. Malah, ia amat menyeronokkan!
Membuat abjad dengan tanah liat. / Foto Kredit: ehowenespanol.com

Menulis di atas pasir. / Foto Kredit: trevella.co.uk

Membuat abjad dengan menyusun blok binaan. / Foto Kredit: wildflowerramblings.com

Ada yang tak suka kotorkan tangan, boleh gunakan idea ‘squishy bag’. Cuma perlu ‘ziplock bag’ dan isikan dengan gel rambut murahan yang ditambah pewarna. /  Foto Kredit: playathomemom.com
2. Mulakan Dengan Menulis Nama
Antara perkara yang paling mudah untuk diingat oleh anak adalah nama mereka sendiri. Ini juga adalah identiti mereka.
Oleh itu, mulakanlah dengan menulis nama mereka sendiri. Sedikit sebanyak, mereka akan berasa bangga kerana mampu menulis nama sendiri.
Foto Kredit: barefeetonthedashboard.com
3. Gunakan Huruf Kecil
Menurut Dawn Audibert melalui laman web Parents.com, menulis huruf besar sememangnya lebih mudah berbanding huruf kecil.
Tetapi, kebiasaan menulis huruf besar ini biasanya akan terbawa-bawa dan sukar diperbetulkan apabila anak mula belajar menulis di tadika atau sekolah.
Oleh itu, cuba mula ajar anak menulis nama mereka dengan huruf kecil, kemudian barulah belajar menulis huruf besar.
Menulis dengan ‘shaving cream’. Biar ‘sememeh’, yang penting dia seronok! / Foto Kredit: mamaslikeme.com
4. Pilih Alat Yang Sesuai
Sebenarnya, pensel yang kita biasakan adalah terlalu panjang. Ini akan menyukarkan anak kecil untuk memegang dan mengawal pensel dengan betul, lalu tulisan pun akan menjadi buruk.
Kalau buruk, tentu mereka akan rasa kurang termotivasi dan cepat ‘frust’ untuk meneruskan usahanya.
Sebab itulah mereka lebih suka menggunakan set pensel warna yang pendek seperti yang biasa dijual dalam kotak. Pendek-pendek dan comel belaka, baru sesuai!
Kalau tak ada, boleh juga menggunakan alatan lain yang lebih sesuai untuk saiz tangan mereka. Contohnya, kapur tulis atau alat magnetik seperti dalam gambar di bawah.
Foto Kredit: mrsjonescreationstation.com
5. Ikut Turutan Huruf Yang Paling Mudah
Selepas menulis nama mereka dengan huruf kecil, anda boleh mulakan pula dengan huruf besar.
Menurut Jan Olsen, pencetus Handwriting Without Tears, cara ajar anak menulis yang betul adalah dengan turutan berikut.
Paling Mudah: E F H I L T
Sederhana: B C D G J O P Q S U
Sukar: A K M N R V W X Y Z

6. Praktis Aktiviti Motorik
Selain cara ajar menulis di atas, anda juga boleh melatih kemahiran tangan anak dengan menggalakkannya bermain Lego, puzzle, play doh, pasir, butiran manik, atau makanan.
Kemahiran memegang ini akan membantunya mengawal pergerakan jari serta saraf untuk dikoordinasikan dengan mata.
Foto Kredit: thisisourhome.net
Kena Kreatif, Jangan Memaksa
Tak perlu risau jika mereka belum menunjukkan minat untuk mengenal abjad mahupun belajar menulis.
Jika anda konsisten dan sentiasa cuba menarik minat mereka dengan idea-idea baru dan mudah, tak mustahil mereka akan terbuka hati untuk mencuba. Cukuplah walaupun sekadar ingin menulis 2-3 huruf sebagai permulaan.
Yang penting, janganlah memaksa mereka kerana ia akan menjadikan pengalaman ‘belajar’ amat menakutkan.


Cuba Check Cara Anak Pegang Pensel Betul Atau Tak, Patutlah Cepat Penat!

Menulis mungkin merupakan aktiviti yang sedikit membosankan untuk anak-anak. Mana tidaknya, di sekolah perlu menulis dengan banyak dan pulang ke rumah pun perlu dilatih menulis lagi. Penat!
Untuk pengetahuan anda, proses latihan menulis ini perlu diterapkan dari kecil lagi dan memerlukan kekuatan dan segi tangan dan bahu anak-anak. Namun, anda perlu perhatikan cara anak memegang pensel tersebut sama ada betul atau tidak. Ada kesannya!

Baca juga: Anak Cepat Penat Menulis? Ini Jenis Mainan Kuatkan Jari Anak Boleh Beli Di Shopee
CUBA CHECK CARA ANAK PEGANG PENSEL, BETUL ATAU TAK?
Ini namanya high pressure pencil grip. Antara passion saya sebagai Terapis Kanak-kanak adalah tentang handwriting. Atau cara kanak-kanak menulis. Eh…Best tau topik handwriting ni. Kita selalu rasa “ASAL ANAK BOLEH TULIS TU, CUKUPLAH”.

Tapi, bagi OT macam saya, penting sangat untuk anak-anak belajar dari awal cara pegang pensel, cara menulis, cara kawal pergerakan semasa menulis dengan betul tau.

Sebab? Haa…Cuba tengok dalam gambar yang saya share ni. Ni screenshot dari video yang dikongsikan salah seorang ibu hebat, peserta bengkel Anak Happy Menulis saya bulam Oktober hari tu. Nampak OK je kan? Haa…Tapi, seorang OT akan risau bila anak tu menulis dengan kedudukan jari macam dalam gambar ni.
Memegang pensel dengan TEKANAN YANG TINGGI. Tapi, kalau kita tak bantu betulkan cara anak ni pegang pensel, nanti anak ni akan:
1. Cepat penat semasa menulis.
2. Cepat lenguh tangan.
3. Rasa menulis ni memenatkan.
4. Tak enjoy menulis.
5. Rasa hilang motivasi menulis.

Dan kalau dibiarkan sampai dia masuk sekolah rendah, nanti anak ni akan berisiko:
– menulis lambat
– tak sempat salin kerja sekolah
– struggle setiap kali ada latihan yang memerlukan menulis.
ANAK STRUGGLE DAN PENAT MENULIS
Sebenarnya, ramai anak-anak yang pandai. Boleh jawab kalau kita tanya soalan secara verbal. Tapi, bila exam tak boleh jawab.Antaranya sebab apa? Sebab anak ni rasa struggle dan penat dengan menulis.
Saya sebenarnya, sangat respect ibu ayah yang join bengkel menulis saya haritu tau. Bersungguh mereka buat aktiviti selama 8 hari bersama tu. Ada yang anak belum sampai 3 tahun pun dah join. Reasonnya?

Nak pastikan mereka beri pendedahan yang betul semasa latih anak menulis. Tak mahu tersalah ajar. Dan menyebabkan anak sukar menulis sampai besar. Aktiviti yang saya bagi dalam bengkel tu pun bukan lama pun. Serendah 5 minit. Serius. SERENDAH 5 MINIT SEHARI, BOLEH UBAH ANAK KITA JADI SUKA MENULIS TAU. (Macam bunyi iklan apa pulak kan). Kadang kita tak perasan tau.
Rupanya, anak kita yang kita ingat “MALAS MENULIS” tu, rupanya tengah struggle. Hmm…Cuba check. Anak ibu ayah masa menulis, jari dia menekan macam ni tak?
Sumber: OT AisyahRozalli


Mak Ayah Kena Cuba 5 Tips ‘Mantapkan’ Skil Buka & Pakai Baju Dalam Kalangan Anak-Anak

Antara soft skill yang perlu dititikberatkan oleh ibu bapa bukan sahaja tertumpu kepada pembelajaran dan cara pemakanan, malah skil dalam berpakaian juga perlu ditekankan. Ramai dalam kalangan anak-anak kita masih tidak tahu cara untuk memakai sendiri pakaian dan ibu bapa pun masih tidak tahu untuk sesuaikan pakaian anak dengan situasi.
Oleh itu, pakar terapi ini kongsikan antara langkah-langkah yang ibu bapa boleh lakukan untuk memantapkan skil pakai dan buka baju dalam kalangan anak-anak.

BIARKAN ATAU BETULKAN?

Anak umur bawah 2 tahun pakai seluar pendek + singlet + tudung DI DALAM rumah = Mummy tutup mata

Anak umur atas 3 tahun pakai seluar dalam di luar + singlet + kopiah pergi rumah saudara = ❌

Anak umur 5 tahun pilih pakai baju tidur pergi ke kenduri kahwin = ❌
Meh saya nak cerita tentang perkembangan urus diri anak dari sudut skil memakai baju (dressing skill) memandangkan baru-baru ini tular tentang isu memberi kebebasan anak memilih pakaian baju walaupun tak bersesuaian atas sebab meningkatkan keyakinan diri.
Saya tidak mahu komen lebih lanjut sebab setiap profession mempunyai pandangan dan cara yang berbeza dan saya raikan perbezaan pendapat. Tetapi sebagai Terapis Cara Kerja, skil urus diri adalah menjadi keutamaan kami tak kiralah semasa mengendalikan terapi kes kelewatan perkembangan kanak-kanak mahupun kes pesakit stroke dewasa.
Seperti biasa, setiap skil perkembangan anak ada tahapnya mengikut umur anak. Sepatutnya normal anak yang berumur 6 tahun dan ke atas sudah boleh memilih pakaian yang bersesuaian dengan cuaca dan aktiviti. Jadi, pembelajaran skil memakai pakaian adalah dari 1 – 6 tahun.  Jom kenalpasti umur dan tahap perkembangan yang perlu anak capai!
SKILL MEMAKAI DAN MEMBUKA PAKAIAN 1-6 TAHUN

1 – 2 TAHUN
– Beri kerjasama semasa memakai atau membuka pakaian.
– Buka pakaian yang longgar (topi, stokin dll).
– Memakai topi.
– Membantu menolak tangan semasa memakai baju.
2 – 3 TAHUN
– Membuka jaket, kasut dan seluar jenis elastik.
– Membantu semasa memakai stokin.
– Membuka butang jenis besar.
3 – 4 TAHUN
– Memakai dan membuka kasut jenis sarung.
– Memakai stokin walaupun terbalik.
– Memakai dan membuka zip.
– Memakai baju sendiri tetapi perlukan pantauan untuk kenalpasti depan dan belakang baju.
– Anggaran anak boleh buat 50% skil pakai dan buka pakaian.
4 – 5 TAHUN
– 100% boleh memakai dan membuka pakaian (seluar dan baju)
– Memakai stokin dengan betul
– Boleh kenalpasti depan dan belakang baju.
– Memakai tali pinggang.
5 – 6 TAHUN
– Memakai butang jenis besar di belakang baju.
– Membuat ikatan simpul.
– Memakai zip di bahagian belakang baju.
– Memilih pakaian yang bersesuaian mengikut cuaca, aktiviti dan keadaan.

Walaupun 90% perkembangan otak anak adalah semasa 5 tahun ke bawah dan ini adalah fasa emas untuk anak belajar, tetapi membetulkan anak bila salah tidak semestinya akan buat pemikiran daya kreatif dan keyakinan anak runtuh jika cara mengajar itu sendiri betul.
Bahagian ini mak ayah kena betul-betul faham sebab saya risau mak ayah tersalah tafsir.  Anak yang berumur 6 tahun ke bawah memang normal akan selalu buat salah.
-Pakai kasut terbalik.
-Pakai baju terbalik.
-Salah pilih baju.
-Tak tahu adab.
-Salah penggunaan bahasa.
-Pelat.
Tetapi itulah tugas kita sebagai mak ayah iaitu mengajar dan didik anak apa yang perlu diperbetulkan sebab kena ingat yang adab juga perlu diajar sewaktu dalam fasa ini, cuma jangan melebih-lebih semasa menghukum anak bila buat silap. Contohnya, dari segi pemilihan pakaian. Tak salah anak pakai baju berlapis-lapis mahupun seluar dalam di luar seluar pun tak mengapa asalkan dia tahu limit berkreatif pakai pelik-pelik hanya di dalam rumah bersama keluarga bukan ke kenduri kahwin.
Dalam memberi kebebasan pada anak, penting juga ajar anak limit dalam berpakaian, bergurau, berkreatif dan bermain. Tak patut biarkan sekiranya anak dah melangkaui batas, contohnya, Pijak atau langkah makanan, Pukul atau buli kawan, Gurau baling barang dekat muka mak ayah, Ada banyak cara lain lagi untuk merangsang “executive function” yang kita boleh buat. Jangan risau.
TIPS BANTU ANAK DALAM SKIL PAKAI DAN BUKA PAKAIAN

Jadi, tips saya untuk mak ayah membantu anak dalam skil pakai dan buka pakaian:
1. Tarik minat anak untuk belajar dan buka pakaian sejak anak sudah pandai duduk (kebiasaannya 6 bulan ke atas).
2. Jadikan aktiviti rutin pakai dan buka baju sesuatu yang seronok. (Boleh tingkatkan kosakata anak dan bonding dengan anak semasa ini).
3. Beri anak MASA untuk belajar.
– Bahagian ini paling penting dan mencabar sebab biasanya setiap kali nak keluar mesti kita mak ayah nak cepat-cepat siap.
– Kesabaran yang tinggi diperlukan untuk tunggu anak siap. Pengalaman sendiri, biasanya saya akan minta anak mandi dan pakai baju sendiri dahulu sambil buat perkara lain, anak dah siap baru saya siap.
4. Ajar anak “step by step” mengikut tahap umur anak.
5. Beri anak kebebasan untuk memilih baju yang dia suka beli atau pakai selagi bersesuaian.

– Kalau saya, kasut tinggi untuk anak perempuan umur 6 tahun ke bawah “big no no” sebab boleh menyebabkan risiko masalah postur tubuh dan sakit tulang belakang di masa akan datang.
– Bila anak dah umur 4 tahun, boleh sikit-sikit mula ajar anak etika pemakaian yang sopan sebab risau dengan isu pedofilia dan ajar juga perasaan malu untuk mendedahkan bahagian anggota badan pada orang lain walaupun ahli keluarga sendiri.
Inilah sebab kenapa artikel saya biasanya panjang sebab saya tidak mahu pembaca salah tafsir info, lagi-lagi berkaitan isu parenting. Bila dah habis baca, mak ayah rasa patut betulkan atau biarkan?
Sumber: Maryam Jamadi


Jozlynn Kongsi Tips Kejut Anak Senang Bangun Solat Subuh, Memang Jadi!

Siapa sahaja yang tidak mengenali pasangan selebriti Johan dan Ozlynn bukan? Bukan sahaja popular dalam karier masing-masing, malah mereka juga sering mendapat perhatian soal parenting. Dikurniakan lima orang cahaya mata, Johan dan Ozlynn seringkali berkongsikan telatah anak-anaknya yang bijak dan lucu.
Terbaharu, Jozlynn juga berkonsgikan di laman Instagramnya tentang tips untuk mudahkan anak-anak bangun solat Subuh. Mungkin anda pun boleh cuba lakukan teknik ini untuk anak-anak anda juga ya!

Baca juga: 6.30 Pagi Bangun Subuh, Mengaji & Kemas Rumah, Anak Johan & Ozlynn Dapat Pujian
JOZLYNN KONGSI TIPS KEJUT ANAK BANGUN SOLAT SUBUH
Yang penting dorang pesan kejut subuh.. kejut pun senang.. tak cranky.. moleiq selalunya kalau cukup tido memang takde masalah untuk kejut bangun. Selalu macam ni la lepas subuh, bagi salam jek kadang tak sempat doa dia dok terlepek..

Kalau mood dia ok dia yang request nak bacakan doa.. macam anak perempuan ni nak kejutkan lebih senang dari anak laki. Anak perempuan bagai salam, panggil nama je terus bergerak dan bukak mata. Anak lelaki kadang kena tonyoh muka tu baru nak bangun. Subuh tadi abang haziq dengan sodiq je ngaji.. chantiq moleiq kita belanja asar nanti. So bagi dorg rest dulu sebab bangun tak nangis dan solat pon bagus tertib takde hempas-hempas badan. Tapi berani la plak dorg hempas badan depan mama dorg.. nak kena hempas balik ke?

Tips nak kejut anak bangun subuh sangat senang:
1.Pastikan dorang cukup makan, cukup tidur.. (tidur awal)
2.Tips tidur awal nih bukan anak je senang nak bangun.. mak bapak pun boleh bangun awal..
3.Anak lelaki kami selalu pesan sebelum tidur doa kat Allah mintak terjaga bila dengar azan.. selain dari tidur awal tu jugak tips dia.. insyaAllah cuba la.. mama muka pasrah tu kaki kebas.

“SUKA TENGOK FAMILI NI..”
Menjengah ke ruangan komen, sudah pasti ramai dalam kalangan warganet yang memuji keluarga Johan dan Ozlynn ini yang memang menitikberatkan hal agama dalam kalangan anak-anak. Ramai juga yang bersetuju dengan kenyataan Ozlynn bahawa anak perempuan lebih mudah dikejutkan untuk solat berbanding anak lelaki.

*Semoga bermanfaat!
Sumber: Instagram @jozlynnhanania


5 Langkah Pisahkan Anak Tidur Buai, Taklah Susah Nak Ke Mana-mana Lagi

“Hadui… Susah betul nak tidur budak kecik sorang ni. Pantang tak berbuai, mulalah dia tak mau lelap. Takkan nak angkut buai tu ke mana-mana. Pening kepala dibuatnya dah pukul 2 pagi ni.”
Kadang-kadang bukan ibu bapa yang biasakan anak tidur buaian, tapi dah kehendak pengasuh atau taska yang menjaga anak kita. Kita pun turutkan jugalah sebab niatnya nak memudahkan kerja mereka.

Tapi bila dah biasa dengan buai, ada sesetengah anak kecil yang langsung tak boleh lena kalau tak dapat buai. Puaslah kita dodoi ‘bagai nak rak’, tetap dia meraung dan tak mahu lelapkan mata. Jadi, apa nak buat?
Walaupun setiap anak berbeza, tapi berikut adalah beberapa langkah yang boleh anda cuba dalam proses melatih anak tidur tanpa buaian.

5 Langkah Pisahkan Anak Tidur Buaian, Taklah Susah Nak Ke Mana-mana
1. Alih Ke Tilam Bila Bayi Lena
Jika anak anda begitu sukar dipisahkan dari buaian, cuba ambil masa sedikit dan pisahkan perlahan-lahan. Contohnya, dodoikan dulu dalam buaian dan bila dah tidur terus turunkan ke tilam. Kalau bayi tersedar, boleh mengiringkan bayi sedikit dan tepuk-tepuk belakangnya.

Bila dah biasa dengan cara ini, kurangkan masa mendodoi dalam buaian. Turunkan bayi ke tilam apabila bayi hampir tertidur. Maksudnya, bayi akan dilatih untuk tertidur semasa di atas tilam.
Akhirnya, dodoikan bayi dalam dukungan saja tanpa perlu menggunakan buaian lagi.
Foto Kredit: youtube.com
2. Babywear
Memang letih nak mendodoi dengan tangan, lebih-lebih lagi bila anak langsung tak menunjukkan isyarat mengantuk. Makin dia menangis dan meraung adalah.
Mungkin apabila kita letih, kita pun jadi kurang sabar nak mendukung – apatah lagi jika anak asyik meronta-ronta. Jadi, anda boleh cuba gunakan sebarang jenis baby carrier atau alat penggendong untuk membantu anda mendukung bayi dengan lebih tenang.
Masa nak tidurkan anak, pakai alat penggendong dan berjalan-jalanlah sambil mengusap-usap kepalanya atau menepuk lembut pada punggungnya. Akhirnya bila anak dah tertidur, turunkan ke tilam.
Foto Kredit: salutemedicina.eu
3. Dukung Anak Tanpa Mendodoi
Bila anak dah boleh tidur tanpa buaian, langkah seterusnya yang anda nak buat tentulah untuk cuba tidurkannya tanpa mendodoi lama-lama kan? Penat tu kalau asyik mendodoi dengan tangan, tambahan pula kalau anak jenis ‘semangat’.
Menurut pakar parenting Janet Lansbury, apa yang anda boleh buat adalah memendekkan masa mendodoinya semasa mendukung. Maksudnya masa mula nak tidurkan anak, kita boleh mendodoi dengan tangan macam biasa. Tapi bila anak dah nampak mengantuk, kita cuba atau perlahankan dodoian tangan kita dan akhirnya berhenti.
Jika anak memprotes, dodoikannya kembali. Tapi ulang semula langkah yang sama. Menurutnya, dalam masa seminggu biasanya anak akan terbiasa dan dapat tidur dalam dukungan anda tanpa perlu didodoi lagi.
Foto Kredit : chicco.pt
4. Sentuhan Tanpa Mendukung
Apabila anak dah boleh tidur tanpa kerap didodoi, anda boleh cuba meletakkannya terus di tempat tidur ketika waktu tidur.
Tanpa perlu mendukung, anda boleh memberinya rasa selamat dan selesa dengan sentuhan. Contohnya dengan menyapu lembut belakang bayi, mengusap dahinya, menepuk paha atau punggungnya.
Ulangi langkah ini sehinggalah anak anda boleh tertidur sendiri tanpa perlu didukung lagi.
Foto Kredit: aimsindia.com
5. Simpan / Sorokkan Buaian
Bagi anak yang lebih besar atau yang dah bijak, ibu dan ayah kena pastikan buaian di rumah disimpan atau disorokkan dari pandangan mereka. Kalau anak nampak buaian, mesti dia akan minta untuk tidur di dalamnya sebab dah biasa. Jadi, beritahu anak dan cakap dengannya mulai sekarang dia akan tidur atas katil.
Secara tak langsung, ibu dan ayah kena nekad juga dan tak gunakan buaian lagi dalam tempoh ‘latihan’ ini.

Alah Bisa, Tegal Biasa
Kalau stres datang, ingatlah bahawa kita bukan sengaja nak biarkan mereka menangis. Sebaliknya, kita sedang mengajarkan anak sebuah kemahiran yang penting – iaitu cara untuk tidur sendiri.
Kemahiran ini membantu anak anda mendapatkan tidur yang lebih nyenyak pada waktu malam. Jika anak terjaga tengah malam, mereka tak mudah menangis jika tiada keperluan seperti lapar atau lampin basah. Secara automatiknya, ia akan melatih mereka menjadi seorang yang independent.
Awal-awal memang susah, tapi lama-lama anak anda pasti akan boleh tidur tanpa buaian. Letih itu lumrah, maka anda perlu membuat persediaan mental untuk menghadapi saat ini. Kerjasama antara suami dan isteri juga amat penting supaya masing-masing dapat memberi moral support semasa menjayakan proses ini.


Kalau Nak Bayi Cepat Bercakap, Buat 7 Perkara Ini Sesuai Usianya

“Baaa baaa cak! Eh, seronokya kalau bayi cepat bercakap. Tentu comel sangat dengar suaranya. Hmmm… Patut praktis awal-awal ni!”
Tahukah anda, sebenarnya belajar bercakap adalah sebuah proses yang boleh bermula sejak awal kelahiran lagi, iaitu apabila bayi mula meneroka bagaimana bunyi boleh keluar daripada kotak suaranya.
Oleh itu, mari lihat proses perkembangannya dan bagaimana anda boleh memainkan peranan supaya bayi cepat bercakap.

Foto Kredit: babyeinsteindev.workdpress.com
Cara Mudah Mengajar Bayi Cepat Bercakap Mengikut Usia
1. Bayi 0-3 Bulan
Bayi anda perlu selalu mendengar suara anda.

Apabila mendengarnya, bayi akan cuba memimik atau menirunya melalui bunyi-bunyi yang dikeluarkan.

i) Contoh paling senang adalah menyanyi dan bercakap kepadanya, serta membacakan buku cerita sambil menunjukkan pelbagai emosi.
Ini tentu menjadikan keseluruhan proses lebih menarik kerana walaupun bayi tidak memahaminya, bayi berasa gembira apabila anda berkomunikasi dengannya.
ii) Selain itu, cuba biarkan bayi anda berceloteh seorang diri. Tutupkan televisyen atau radio supaya bayi lebih fokus untuk bercakap dan mendengar suaranya!
2. Bayi 3-6 Bulan
Pada umur ini, bayi anda sedang mula memahami bagaimana manusia bercakap antara satu sama lain.
Untuk membantu bayi cepat bercakap, anda bolehlah berkomunikasi dengannya melalui cara berikut:
i) Meniru suara bayi anda
ii) Jika mendapati bayi cuba meniru kata-kata anda, cuba ulangkan perkataan tadi.
iii) Pandang tepat pada matanya. Apabila bayi mula melihat anda dengan fokus, sebut satu perkataan yang mudah dan senyum.
Foto Kredit: realbabyblog.blogspot.my
3. Bayi 6-9 Bulan
Antara 6-9 bulan, bayi anda akan bermain-main dengan bunyi yang keluar daripada mulutnya seperti “baba” atau “dada”. Bayi juga sudah bijak menunjukkan emosi sebagai respon apabila mendengar suara anda walaupun tidak memahaminya.
Permainan yang membantu bayi cepat bercakap termasuklah:
i) Permainan “Cak!” atau “Peek-a-boo”. Buatlah bunyi menarik sambil menepuk tangan.
ii) Pilih sebuah anak patung dan katakan sesuatu tentangnya. Contoh, “Cuba pegang ‘Teddy Bear’ ni, lembutnya!”
iii) Biar bayi melihat dirinya dalam cermin dan tanyakan, “Siapa tu?” Jika bayi tidak memberi respon, sebutkan namanya.
iv) Bunyikan permainannya dan sembunyikan. Kemudian tanya “Mana loceng?” Jika tiada jawapan, tunjukkan di mana anda letakkannya.
4. Bayi 9-12 Bulan
Sebenarnya, dalam usia ini bayi sudah mula memahami beberapa perkataan yang mudah dan selalu didengar. Kalau tak percaya, bayi mungkin akan berhenti jika anda mengatakan “Jangan!” atau “Tak boleh!” kepadanya.
Jika seseorang bertanya kepadanya “Mana Mama?” kemungkinan besar bayi akan melihat anda sebagai responnya.
Selain itu, bayi juga akan mengangkat tangan dan melihat ke atas sebagai isyarat dia mahu didukung.
Ajarkan bayi melambai dan katakan “bye-bye” dengan gembira. Ini salah satu cara berkesan membantu bayi cepat bercakap.
Foto Kredit: pleaseandcarrots.com
5. Bayi 12-15 Bulan
Dalam usia 12-15 bulan, bayi sudah mula menggunakan perkataan yang konsisten untuk objek tertentu.
Kebanyakan bayi sudah boleh mengeluarkan 1-2 perkataan dan memahami 25 perkataan atau lebih.
Apa yang anda boleh lakukan ketika ini adalah:
i) Namakan objek yang biasa dilihat seperti ‘cawan’, ‘patung’, ‘baju’ atau ‘Mama’.
ii) Tunjukkan gambar pada buku. Tanyakan soalan dan beri masa untuk mereka menjawab.
iii) Beri galakan pada jawapan mereka, tidak kira sama ada betul atau salah.
iv) Tambahkan penerangan terhadap sesebuah objek yang dilihat. Contohnya, jika dulu anda berkata “Ini bola”, sekarang tiba masanya untuk anda menambah “Bola ini besar dan bulat”.
v) Berlakon membut bunyi menjadi haiwan kesukaannya. Libatkan alat permainan, buku, atau pasangan anda supaya lebih meriah.
5. Bayi 15-18 Bulan
Dalam usia ini, ayi sudah pandai berkomunikasi dengan lebih kompleks.
Dalam masa yang sama, bayi juga sedang belajar membina dan mengingat pelbagai lagi perkataan.
Jadi, usahakan begini supaya bayi cepat bercakap:
i) Main permainan ‘tunjuk’ anggota. Tanyakan “Mana mata?” “Mana hidung?” dan sebagainya
ii) Apabila bayi cuba berinteraksi dengan anda, sebutkan perbuatannya. “Adik bagi Mama buku. Terima kasih. Adik nak baca buku?”
iii) Menyorok di belakang pintu atau di bawah selimut. Biarkan bayi mencari dan memanggil anda. Buat bunyi untuk merangsangnya pencariannya.
‘Masa bermain sendiri’ juga penitng untuk anak meneroka kebolehan suaranya. / Foto Kredit: moirebenok.ua
6. Bayi 18-24 Bulan
Apabila usia hampir mencecah 2 tahun, bayi anda kini mampu mengikut arahan dan menggunakan 2-3 perkataan untuk membentuk ayat pendek, seperti “nak susu”.
Ini yang sesuai dilakukan pada usianya agar lebih petah berbicara:
i) Minta pertolongan daripada mereka melakukan sesuatu yang mudah. Seperti mengambil cawan.
ii) Membaca buku bersama. Tanyakan objek yang dilihat dalam buku.
iii) Bermain ‘olok-olok’ dengan bercakap di telefon atau beri anak patung makan.
7. Bayi 2-3 Tahun
Bayi sepatutnya sudah lebih petah mengucapkan lebih banyak perkataan. Jika dahulu hanya mampu mengangguk atau menggeleng kepala, kini mereka bijak mengatur jawapan dengan perkataan.
Ini perkara yang boleh dibiasakan agar kebolehan bertuturnya menjadi lebih baik:
i) Ajarkan anak menyebut namanya.
ii) Mula mengajarkan bentuk, warna, ABC, atau nombor kepadanya.
iii) Kalau boleh, kurangkan soalan yang boleh dijawab dengan “Ya” atau “Tidak” supaya anak lebih kreatif:  “Ini siapa punya ‘teddy bear’?” “Kenapa adik suka ‘teddy bear’ ni?”
iv) Lawati perpustakaan kerana terdapat pelbagai sumber yang boleh dipilih mengikut kesukaannya. Anak juga dapat belajar untuk bersosial di tempat awam. Semasa membacakan buku, berhenti dan tanyakan apa yang akan berlaku selepas itu.
Foto Kredit: popsugar.com
Jadikannya Aktiviti Menyeronokkan!
Walaupun kita mahukan yang terbaik untuk perkembangan anak, pastikan kita tidak terlalu memaksanya.
Cuba jadikan latihan ini menarik dan menyeronokkan, barulah anak lebih gembira dan bersemangat!


6 Tips Galakkan Bayi Cepat Berjalan Sesuai Usianya. Tatih, Tatih!

“Ish… Rasa tak sabar pula Mama nak ajar bayi cepat berjalan.. Nak buat apa ya? Patutkah ajarkan guna ‘walker’ atau apa-apa alatan istimewa?”
Kebanyakan bayi akan mengatur langkah pertama mereka kira-kira apabila masuk umur setahun. Tapi, ada juga yang sudah pandai bertatih seawal 9 bulan, manakala ada juga yang sedikit lambat dan hanya mula melangkah pada umur 18 bulan.

Walau apa pun, anda tidak perlu risau kerana proses berjalan adalah sesuatu yang semulajadi bagi bayi, walaupun pendekatan mereka mungkin berbeza. Ada yang mengikut prosesnya, dan tidak kurang juga yang melangkau beberapa perkembangan – contohnya tiba-tiba daripada memanjat terus berjalan, tanpa bertatih!
Foto Kredit: virtuehealth.in

Bagaimana Mengajar Bayi Cepat Berjalan?
Sebenarnya, sebuah sumber menyatakan bahawa seseorang bayi memerlukan lebih 1,000 jam untuk berlatih sebelum dapat berjalan. Jadi, kuncinya adalah praktis, praktis dan praktis. Untuk membantu bayi anda praktis mengikut usianya, anda bolehlah melakukan perkara ini sesuai perkembangannya.

1. Sejak Lahir
Perkara utama yang menjadi sandaran kepada pergerakan bayi adalah kekuatan otot belakang. Kekuatan otot belakang ini berkembang seawal bayi mula mengangkat kepala semasa meniarap.
Jadi, apabila bayi anda dibiarkan meniarap, dia akan mendapat ‘tummy time’ secukupnya sewaktu bayi berjaga. Ini akan membantunya menguatkan otot tersebut.
Anda juga boleh meletakkan mainan yang berwarna-warni serta menarik perhatian agar bayi berasa lebih seronok!
Foto Kredit: boppy.com
2. Apabila Bayi Sudah Boleh Duduk
Latih bayi anda untuk mengimbangkan badan dan cekap bergerak semasa duduk dengan bermain bola dengannya.
Anda juga boleh memegang permainan kesukaannya dan menggerakkannya dari satu belah ke satu belah yang lain supaya bayi bijak mengimbangkan badan semasa cuba menangkapnya.
Apabila bayi sudah pandai merangkak atau mengengsot, bayi akan menjana lebih kekuatan pada bahagian leher, belakang, kaki, dan kedua tangannya.
Jika bayi dibiasakan daripada duduk kepada bergerak, dan bergerak kepada duduk, bayi turut mendapat kemahiran untuk mengawal pergerakan pinggangnya. Kawalan pinggang ini penting supaya bayi dapat menegakkan kakinya untuk berdiri dan jatuh semula dengan selamat.
Foto Kredit: es.paperblog.com
3. Apabila Bayi Sudah Pandai Berdiri
Biarkan bayi anda berdiri di hadapan anda sambil anda memegang tangannya. Selepas beberapa kali percubaan, cuba lepaskan sebelah tangan anda dan biarkan bayi merasai imbangan badan.
Kemudian, cuba pula lepaskan sebelah lagi tangan dan berikan sorakan yang paling menggembirakan sebagai galakan kepada bayi untuk mencuba lagi.
Untuk menjadikan bayi lebih yakin, anda boleh cuba memberi ruang kepadanya dengan bergerak beberapa kaki ke belakang. Lama-kelamaan, bayi akan cuba bereksperimen sendiri! Jika selalu praktis, tentulah bayi cepat berjalan.
4. Apabila Bayi Sudah Berjalan Sambil Berpaut Pada Objek
Foto Kredit: merries.co.id
Sebaik sahaja bayi anda sudah mahir berdiri, dia akan cuba berpaut dan berjalan sambil memegang objek di rumah seperti meja atau kerusi.
Anda bolehlah bermain permainan eksplorasi dengan menyusun pelbagai jenis objek dan perabot yang berbeza ketinggian supaya bayi bijak menyesuaikan diri dan mengawal badan.
Sebagai variasi, anda juga boleh menyusun objek tadi dengan membuat bentuk bulatan, atau sambil bersembunyi di belakangnya. Bayi akan menjadi lebih fleksibel dan spontan bergerak apabila dia cuba mencari anda mengikut nalurinya.
Walau apa pun, pastikan objek ini tidak mempunyai bucu yang keras dan tajam kerana bayi anda mungkin saja akan menghempaskan punggungnya pada bila-bila masa!
5. ‘Berkaki Ayam’ Lebih Baik
Apabila di dalam rumah, lebih baik membiarkan bayi berjalan tanpa sebarang stokin atau kasut. Kulit bayi yang sensitif dapat mengesan dan merasa objek di sekeliling dengan lebih berkesan, dan ianya selamat kerana tidak terlalu licin.
6. Tips Kasut Pertama Bayi
Antara ciri kasut bayi yang sesuai adalah bertapak lembut, tetapi selamat dan tidak licin. / Foto Kredit: zhuzhuma.com
Anda boleh mula mendapatkan kasut untuknya berlatih berjalan di luar. Pastikan anda mendapatkan saiz yang sesuai dengan memastikan bayi berdiri semasa mencuba kasut tersebut.
Seperkara yang mungkin anda tidak tahu, tapak kaki boleh membesar sebanyak 5% berbanding awal pagi. Jadi, seelok-eloknya dapatkan saiz kaki bayi yang paling stabil pada waktu petang!
Kalau kasut selesa, tentu bayi akan rasa gembira dan selesa untuk terus belajar berjalan.
Adakah ‘Walker’ Boleh Membuatkan Bayi Cepat Berjalan?
Jawapan mudahnya, TIDAK! Walaupun ‘walker’ atau apa-apa jenis kerusi yang membantu bayi duduk ini dapat membantu kita memudahkan kerja, para penyelidik bersepakat bahawa ia sama sekali tidak membantu kepada perkembangan bayi.
Malahan, pakar kanak-kanak berpendapat bahawa penggunaan alatan tersebut mampu melengahkan daripada bayi cepat berjalan. Sebaliknya, bayi akan menjadi lebih kuat apabila mereka dilatih untuk bangun dan menahan badan sendiri di atas lantai atau katil.
Selain itu, alatan seperti ‘walker’ perlu digunakan dengan pemantauan khas daripada ibu bapa. Ini kerana bayi boleh pergi begitu laju, berbeza daripada kebolehan yang mampu dikawal olehnya.
Foto Kredit: collegehumor.com
Jangan Terlalu Memaksa Bayi, Ya!
Tidak semua bayi cepat berjalan. Jadi, tidak perlulah anda membandingkan bayi anda dengan bayi lain.
Mengikut perkembangan bayi yang normal, anda tidak perlu risau sekiranya anak anda menunjukkan usaha untuk berjalan seperti cuba berdiri, memegang perabot sambil berjalan, atau memanjat tangga. Yang penting, mereka gembira, aktif, dan bersemangat untuk memcuba lagi!
Namun, sekiranya umur bayi sudah melepasi setahun dan masih belum menampakkan perkembangan berikut, anda bolehlah bertanyakan pandangan pakar kanak-kanak.


Jangan Asyik Baring Saja, Ini 5 Tanda Bayi Anda Perlukan Lebih ‘Tummy Time’

“Apa lagi aku nak buat dengan baby ni. Asyik tidur dan baring, nampak macam tak aktif je…”
Semua bayi baru lahir memiliki kebolehan yang terhad dan mereka hanya mampu berbaring pada awalnya. Namun, ini tak bermaksud anda tak boleh melatihnya untuk mengasah kebolehan fizikalnya yang lain.

Meniarap mempunyai banyak kelebihan dan ia dapat membantu perkembangan bayi secara positif dalam pelbagai aspek.
Walaupun kita rasa selamat melihat bayi berbaring, namun berikut adalah tanda bayi anda perlu lebih banyak masa untuk meniarap di rumah.

5 Tanda Bayi Anda Perlukan Lebih ‘Tummy Time’
1. Bayi Belum Boleh Berpusing, Merangkak Atau Duduk Sendiri
Risau tengok anak masih belum boleh berpusing sendiri, merangkak atau duduk tanpa bantuan? Punca utamanya mungkin sebab kurang latihan meniarap.

“Dengan meluangkan masa meniarap, bayi belajar untuk bergerak dari sisi ke sisi, dan ini membantunya untuk mencapai dan merangkak,” terang Peta Smith dari Association of Pediatric Chartered Physiotherapists (APCP) United Kingdom menerusi BBC News.
Foto Kredit: bundoo.com
2. Kurang Berminat Meneroka Persekitaran Mereka
‘Tummy time’ bukan saja membantu koordinasi, keseimbangan dan kawalan postur, tetapi ia juga meningkatkan keyakinan bayi untuk lebih berdikari dan cuba meneroka persekitaran mereka.
Oleh sebab itu, pakar juga berpendapat bahawa bayi yang dilatih dengan ‘tummy time’ mampu berpusing, merangkak, berdiri, dan berjalan lebih awal berbanding bayi yang banyak berbaring.
Foto Kredit: momjunction.com
3. Sukar Mengikut Objek Dengan Mata
Latihan meniarap boleh memberi kesan kepada penglihatan bayi anda. Seperti yang diterangkan oleh Lisa Dana, M.D melalui BabyCenter, ‘tummy time; membantu perkembangan visual bayi dengan melatihnya memfokus serta mengesan pergerakan dengan baik.
Ini kerana posisi meniarap memberikan bayi perspektif yang berbeza berbanding ketika dibaringkan. Dengan memusingkan kepala dan badan semasa meniarap, bayi akan meningkatkan lagi perkembangan kognitif mereka secara keseluruhannya.
Foto Kredit: healthmag.gr
4. Masalah Pencernaan / Kembung Perut
Latihan meniarap boleh bertindak seolah-olah seperti urutan buat bayi, di mana ia sangat bermanfaat bagi bayi yang mengalami masalah pencernaan. Secara spesifiknya, Alan Greene, M.D menegaskan bahawa ‘tummy time’ boleh mengurangkan kembung perut.
Apabila terdapat gerakan serta tekanan lembut pada abdomennya, gas yang terkumpul dapat disingkirkan dari tubuh bayi dengan lebih efektif.
Foto Kredit: eimaimama.gr
5. Bentuk Kepala Yang Leper
Memang ya, ramai ibu bapa yang risau jika bayi tertelangkup dan tidak dapat bernafas apabila dalam keadaan tertiarap. Kesedaran terhadap SIDS mula meningkat sejak awal 1990an dan ia menyebabkan ibu bapa lebih selesa membaringkan bayi dalam keadaan terlentang.
Sejak itu jugalah kes SIDS berkurang secara signifikan, namun pada masa yang sama terdapat peningkatan yang tinggi dalam kes deformasi pada rangka kepala bayi, seperti yang dilaporkan oleh Science Daily.
Sungguhpun Sindrom Kepala Leper atau Flat Head Syndrome boleh terjadi sejak dalam kandungan, namun ia juga boleh berlaku akibat tekanan yang berterusan daripada posisi kepala bayi yang kekal di suatu tempat buat masa yang lama. Umumnya terjadi di belakang kepala bayi, ia dikaitkan apabila bayi dibiarkan sentiasa berbaring tanpa ditegakkan kepalanya atau didudukkan dalam car seat terlalu lama. Menurut kajian, sindrom ini mungkin boleh dielakkan apabila bayi dilatih untuk meniarap dalam tempoh masa yang mencukupi setiap hari.

Foto Kredit: mommybunch.com
Jadikan ‘Tummy Time’ Waktu Yang Menyeronokkan
Bayi sebenarnya sudah boleh diajar untuk meniarap sejak beberapa hari terawal kelahirannya lagi. Namun ibu bapa mungkin berasa takut-takut kerana bayi nampak tak selesa dan mungkin akan menangis.
Walaubagaimanapun, dengan cara yang betul dan menyeronokkan, ‘tummy time’ boleh menjadi saat yang disukai oleh bayi!


“Dengan berbaki cuti bersalin tak sampai seminggu ni, risau pula rasanya nak tinggalkan bayi di pusat jagaan. Dahlah kuat menyusu. Walaupun ada stok susu perahan, tapi bayi asyik menolak bila disuakan puting. Bagaimana teknik yang betul nak ajar bayi minum susu botol?”
Setiap bayi memang lain ragamnya. Ada yang tak kisah bila diberi susu melalui botol, tetapi tak kurang juga yang sangat memilih dan tidak mahu menyusu jika bukan secara ‘direct’. Mahu atau tidak, kita tiada pilihan kerana bayi bakal ditinggalkan dengan penjaga.

Bayi biasanya akan diberi susu badan secara terus dari payudara ibu sehingga usia 4 minggu atau lebih supaya tidak mengalami ‘nipple confusion’. Namun, mereka perlu dilatih untuk menerima puting tiruan daripada botol susu kerana anda bakal mula bekerja tidak lama lagi.
Jadi, apa nak buat?

Jangan panik. Anda boleh cuba beberapa teknik ini untuk ajar bayi minum susu botol.

8 Tips Ajar Bayi Minum Susu Botol Sebelum Kembali Bekerja
Ini 8 perkara yang anda perlu tahu jika anda berhasrat untuk memperkenalkan botol susu kepada bayi.
1. Mulakan 2 Minggu Sebelum Masuk Kerja
Waktu yang paling sesuai untuk mula melatih dan ajar bayi minum susu botol adalah 2 minggu sebelum anda kembali bekerja.
Menurut Dr Sears, tempoh awal selepas kelahiran adalah penting untuk bayi memahirkan cara lekapan dengan payudara ibu terlebih dahulu. Jika terlalu awal, bayi mungkin akan keliru (‘nipple confusion’) kerana dia masih lagi belum mahir untuk menyusu badan. Malah, kekeliruan ini boleh menyebabkan bayi anda tidak mahu menyusu badan langsung sehingga susu badan anda mengering sendiri.
Jika terlalu lewat pula, bayi lebih sukar menyesuaikan diri. Anda juga akan mengalami masalah untuk mengagak waktu serta jumlah penyusuan yang sesuai untuk memberi arahan kepada penjaga.
Foto Kredit: kidspot.com.au
2. Minta Suami Anda Melakukannya
Kita semua sedia maklum betapa kuatnya hubungan antara ibu dan bayi. Bayi sebenarnya dapat ‘merasa’ kehadiran ibu sekiranya mereka berada berhampiran. Bayangkan, asal nampak kita saja, mereka cepat-cepat ‘kalut’ dan menangis.
Oleh itu, Encik Suami adalah pilihan terbaik untuk membantu bayi anda menerima botol susu. Jika terlalu kekok pada awalnya, anda boleh meminta bantuan ibu atau ibu mertua anda yang lebih berpengalaman. Setelah bayi mula membiasakan diri, bolehlah suami anda meneruskan tugasnya semula.
Ketiadaan ibu juga akan memberi ‘isyarat’ kepada bayi bahawa sudah tiba masanya untuk berlatih lagi.
Foto Kredit: story.motherhood.com.my
3. Pilih Puting Yang Sesuai
Pastikan anda memilih ‘flow’ yang paling perlahan. Jika terlalu laju, bayi akan mudah tersedak dan ‘takut’ untuk meminumnya lagi.
Seeloknya, pilih jenis puting yang mirip dengan payudara ibu supaya bayi mudah melekap dan tidak berasa susah untuk menggunakannya.
Jika bayi anda nampak tidak selesa selepas beberapa kali percubaan, cuba tukarkan dengan jenis yang lain.
Beza ‘wide neck nipple’ dengan ‘standard nipple’. / Foto Kredit: drbrownsbaby.com
4. Biar Bayi Melekap Sendiri
Elakkan daripada memasukkan puting terus ke dalam mulut bayi. Sebaliknya, cukup sekadar menyuakan pada hujung bibir dan membiarkan bayi melekap sendiri, seperti mana dia melekap pada payudara ibu.
Pastikan bayi anda melekap pada bahagian ‘base’ puting yang lebar (‘wide neck’), dan bukannya pada bahagian yang runcing. Jika tabiat ini tidak dibendung, bayi akan berterusan melekap begini hingga anda berasa sakit untuk menyusukannya secara ‘direct’.

5. Elak Tunggu Terlalu Lapar
Pastikan bayi dalam keadaan tenang dan bukannya sedang menangis kelaparan.
Hal ini akan merumitkan bayi yang baru belajar untuk menerima botol susu.
Menurut tips dari ibu yang berpengalaman, amalkan menyua puting kepada bayi apabila bayi sedang mengantuk. Memang berkesan!

6. Eksperimen Dengan Posisi
Cuba tukar posisi sekiranya bayi nampak tidak tenang semasa ajar bayi minum susu botol.
Daripada duduk di riba, mungkin anda boleh berdiri, berjalan, atau berbaring di atas katil bersama bayi.
Foto Kredit: babycentre.co.uk
7. Tenang
‘Skin-to-skin contact’ atau bercakap dengan bayi juga mungkin dapat membantu bayi mengelakkan keresahan dan meragam.
Yang penting, anda perlu berada dalam keadaan tenang kerana bayi sangat sensitif. Jangan tunjukkan ketidakselesaan anda kerana ia dapat mempengaruhi emosi bayi.
Foto Kredit: deltadentalilblog.com
8. Konsisten
Untuk ajar bayi minum susu botol, anda boleh mula perlahan-lahan, tetapi konsisten.
Jangan mudah mengalah, tetapi jangan pula terlalu memaksa.
Untuk memudahkan, rujuk jadual di bawah ini untuk membantu anda mencapai misi dengan jayanya.
Foto Kredit: Buku Panduan Penyusuan Susu Ibu
Jangan Cepat Putus Asa
Diharapkan, dengan tips ini, ibu-ibu dapat meneruskan penyusuan badan secara konsisten sehingga 2 tahun penuh.
Pada awalnya, tentulah anda akan berasa kekok dan mungkin tak sampai melihat bayi menangis.
Namun percayalah, selepas beberapa hari ajar bayi minum susu botol, anda akan dapat melihat perubahannya.


5 Tips Mengajar Bayi Anda Tidur Sendiri Tanpa Didodoi

“Bila agaknya anak aku ni boleh tidur sendiri ya? Kalau tak didodoi, tak boleh tidur dia…”
Melihat bayi yang semakin membesar kadang kala membuatkan kita terfikir adakah anak kita ini sudah bersedia untuk tidur sendiri? Bilakah masa yang sesuai untuk bayi kita belajar tidur sendiri tanpa bantuan kita?

Foto Kredit : chicco.pt
Bolehkah Bayi Diajar Tidur Sendiri?
Ya, hampir kesemua bayi terutamanya yang baru lahir memerlukan bantuan untuk tidur dan tidak tidur di katil bayi sepanjang malam.

Walau bagaimanapun, pada hakikatnya, kita boleh mengajar bayi tidur sendiri tanpa mendodoi mereka serta tidak membuatkan mereka menangis tatkala perlu tidur sendiri.

Apabila mereka sudah tahu cara untuk tidur sendiri, mereka mampu untuk tidur tanpa bantuan kita sekiranya terjaga pada waktu malam.
Foto Kredit : singleparentcenter.net
5 Cara Ajar Bayi Tidur Sendiri Tanpa Didodoi
Mungkin sudah tiba masanya untuk kita sebagai ibu bapa untuk membentuk tabiat tidur yang baik dengan mempraktikkan cara ajar bayi tidur sendiri tanpa bantuan kita. Ianya bukan semudah yang disangka dan mungkin memakan masa berbulan-bulan lamanya.
Apa kata kita cuba praktikkan 5 cara ajar bayi tidur sendiri tanpa didodoi, tanpa ditepuk dan tanpa menggunakan buaian.
1. Lakukan Rutin Yang Sama Setiap Hari
Rutin tidur kebanyakan bayi adalah tidak menentu di mana mereka mungkin tidur dalam jangka masa yang lama pada waktu siang dan bermain pada waktu malam. Menurut John Herman, Pengarah Klinikal Sleep Disorder Center di Children’s Medical Center of Dallas berkata, bayi boleh diajar tentang perbezaan siang dan malam.
Kejut bayi bangun awal pada waktu yang sama setiap pagi. Katil bayi boleh diletak hampir dengan tingkap dan selak langsir bagi membolehkan cahaya memasuki ruang. Cahaya natural ini boleh membantu bayi menguruskan ritma tidur mereka. Sekiranya mereka terjaga pada waktu siang dengan adanya cahaya matahari yang terang, mereka tahu ianya waktu untuk bangun daripada tidur. Manakala, jika mereka terjaga pada waktu malam yang gelap, mereka akan belajar untuk tidur semula.
Menurut Claire Lerner, Pakar Perkembangan Kanak-Kanak di Zero To Three : The National Center for Infants, Toddlers and Families, Washington, pada waktu malam, jadikan beberapa perkara sebagai rutin harian menandakan sudah tiba waktu untuk tidur. Ianya termasuklah memakaikan baju tidur kepada bayi, meletakkan bayi di katil, membacakan buku cerita atau menyanyi sebelum tidur bagi membuatkan bayi berasa lebih tenang untuk tidur tanpa didodoi.
Foto Kredit : tesco-baby.ie
2. Bawa Bayi Keluar Pada Waktu Siang
Pada waktu pagi atau petang, apabila keadaan cuaca adalah baik, bawa bayi keluar bersiar-siar atau bermain di luar rumah. Ini kerana, bukan sahaja kita, malah bayi juga akan tidur dengan lena apabila dapat menikmati udara segar dan membuat aktiviti luar di bawah cahaya matahari.
Usah terperap sahaja di dalam rumah pada waktu siang. Dengan mendedahkan mereka kepada suasana di luar pada siang hari, ianya akan membuatkan bayi lebih mudah untuk tidur pada waktu malam dan tidak perlu didodoi.
Foto Kredit : bluntmoms.com
3. Bezakan Waktu Siang Dan Malam
Menurut Robert Ballard, Pengarah Sleep Health Center di National Jewish Medical Center, Denver, sekiranya bayi masih menyusu, lakukan isyarat tertentu bagi membezakan penyusuan pada waktu siang dan malam.
Pada waktu siang, ibu boleh menyanyikan lagu yang rancak untuk bayi atau bergurau senda dengan menggeletek tapak kaki bayi dan sebagainya. Suasana menyusu pada waktu malam pula seharusnya lebih tenang, dengan lampu malap serta elakkan sebarang perkara yang boleh mendorong bayi untuk terus aktif pada waktu tidur. Dengan cara ini, bayi pasti dapat membezakan waktu siang dan malam sekaligus bayi tidak perlu didodoi untuk tidur.
Foto Kredit : livescience.com
4. Biarkan Bayi Separa Sedar
Bayi sememangnya berasa sangat selamat dan selesa tidur dalam pelukan kita. Tidak salah jika kita menidurkan mereka dengan cara sebegini pada awalnya. Namun apabila mereka sudah mula terlena, kita boleh meletakkan bayi di katil dan buat sedikit gerakan yang akan membuatkan bayi terjaga separa sedar.
Pasti kita akan berasa tidak sepatutnya kita lakukan sebegini kerana kita sudah mengambil masa yang cukup lama untuk menidurkannya! Tidak mengapa. Ini merupakan proses mengajar bayi bahawa mereka masih selamat untuk tidur semula walaupun mereka tidak berada dalam dakapan kita. Jika mereka tetap terjaga dan menangis, tenangkan mereka kembali.
Mungkin setelah berpuluh-puluh cubaan, barulah bayi dapat membina keyakinan untuk tidur sendiri apabila diletakkan di katil. Sekiranya mereka terjaga pada waktu malam, tidak mustahil mereka akan terkejut. Tetapi memandangkan mereka telah belajar bahawa mereka selamat walaupun tidak dipeluk dan didodoi, bayi akan mula melelapkan mata kembali untuk tidur semula.
Foto Kredit : newhealthadvisor.com
5. Sentuhan Semasa Bayi Mula Tidur
Apabila bayi yang sedang tidur telah berjaya diletakkan di katil, usah bergegas tinggalkan bayi. Dalam keadaan bayi terjaga separa sedar sewaktu kita meletakkan mereka ini, beri sentuhan sama ada di tangan atau di kepalanya agar bayi dapat merasakan kehadiran kita di sisinya. Apabila bayi sudah terlena semula, barulah kita beredar.
Biasakan bayi dengan rutin sebegini. Lama kelamaan, bayi boleh tidur sendiri walaupun kita tidak menyentuh mereka dan akhirnya kita tidak perlu lagi mendodoi mereka untuk tidur!
Foto Kredit : livestrong.com
Latih Secara Konsisten
Melatih dan mempraktikkan cara ajar bayi tidur sendiri mungkin agak sukar pada mulanya. Ianya memerlukan kesabaran yang tinggi dalam diri.
Namun, percayalah bahawa bayi akan belajar dan dapat membiasakan diri mereka untuk tidur sendiri kelak apabila kita melatih mereka secara konsisten.
Memandangkan ianya bukan proses yang mengambil masa sehari dua, kita sudah boleh mula mengajar bayi tidur sendiri tanpa didodoi. Jika tidak, persoalan ‘sampai bila anda perlu mendodoi bayi untuk tidur’ akan sentiasa bermain di minda.
Ayuh, mulakan hari ini juga supaya tidak lama lagi bayi mampu untuk tidur sendiri tanpa dodoian kita!


Cara Ajar Kucing Guna Tandas. Senang Urus, Tak Berak Merata!

Cara Ajar Kucing Guna Tandas
Kucing sememangnya antara haiwan yang paling popular untuk dipelihara dan dijadikan pendamping di rumah.

Gelagatnya yang mencuit hati dan comel juga membuatkan seseorang mudah jatuh hati pada kucing.
Tapi bila difikirkan tentang sifat kucing yang suka kencing atau buang air merata-rata membuatkan kita berfikir dua kali sebelum bercadang untuk membela kucing.

Oleh itu, mari kita belajar cara melatih kucing menggunakan tandas.

Cara ini bukan sahaja boleh memastikan kawasan rumah bersih, malah anda juga boleh jimat banyak duit daripada membeli pasir kucing.
Jom ikuti tips ini untuk anda yang merancang nak bela kucing!
Cara Ajar Kucing Guna Tandas
1. Perkenalkan Kucing Kepada Bekas Pasir
Langkah awal untuk mengajar kucing untuk membuang najis mengikut tempat ialah dengan menyediakan bekas berisi pasir kucing.
Bagi memudahkan kucing anda untuk beralih kepada menggunakan tandas, letakkan bekas berpasir di dalam tandas agar kucing dapat menyesuaikan diri dengan kawasan membuang najis.

2. Sentiasa Mop Lantai & Bersihkan Bekas Najis Kucing di Sekitar Rumah
Bagi menghilangkan najis serta bau yang tidak menyenangkan, anda digalakkan untuk sentiasa bersihkan bekas najis kucing dan mop lantai bersih-bersih sehingga hilang bau.
Kesan bau yang yang masih tersisa akan membuatkan kucing anda untuk terus membuang najis lagi di tempat yang biasa dan selesa bagi mereka.

3. ‘Kurung’ Kucing di Dalam Tandas
Ini salah satu tips yang dikongsikan di media sosial:
‘Kurung’ kucing anda di sangkat kucing selama 3 hari berturut-turut bermula dari pukul 12.00 tengah malam sehingga selepas subuh atau 8.00 pagi.
Jangan lupa juga untuk tinggalkan bekas berisi makanan di dalam tandas supaya kucing tidak kelaparan.
Tips ini mungkin kedengaran macam ‘kejam’, tapi cara ini amat berkesan bagi menyesuaikan kucing anda dengan persekitaran baru bagi membuang najis, lebih-lebih lagi bagi yang membela dengan melepas kucing di rumah.
Inilah gunanya sangkar kucing iaitu nak ajar mereka guna litterbox. KURUNG KUCING ADALAH TIDAK KEJAM OK! Buang mereka hanya sebab kencing / berak bersepah sebenarnya yang kejam.
Kredit gambar: D’Cat D’Hati
4. Atur Masa Kucing Menggunakan Tandas
Bagi yang membela kucing di dalam sangkar, anda juga boleh aturkan kucing anda untuk membuang najis mengikut masa. Antara waktu yang disarankan ialah seperti berikut :

Pagi : 6.00 pagi hingga 8.00 pagi
Tengah hari : 12.00 tengah hari hingga 1.30 petang
Malam : 7.00 malam hingga 8.30 malam
Lewat Malam : 12.00 malam hingga 1.00 pagi

Namun, tidak semestinya kucing akan mengikut waktu ini ya!
Anda boleh tetapkan waktu sendiri mengikut kesesuaian anda dan kucing anda.
Baca juga: Jangan Bagi Kucing Minum Susu & Makan Tulang. Ini Sebabnya
5. Gunakan Cuka
Kucing akan kerap kencing di tempat yang sama jika tidak disediakan tempat membuang najis.
Selain membersihkan najis serta kawasan yang sering menjadi tempat kencing, anda juga boleh gunakan cuka untuk menghilangkan bau serta bagi mengelakkan kucing kencing di tempat yang sama.
Cara penggunaan cuka adalah seperti berikut :

Bersihkan kawasan yang telah dicemari najis sehingga kering.
Bilas kawasan tersebut dengan sedikit air dan cuka untuk menghilangkan bau najis dan air kencing.

6. Beli Toilet Train Kit Untuk Kucing
Kini terdapat ‘toilet train kit’ untuk anda latih kucing buang air di tandas. Ia berupa bekas pasir yang mempunyai bentuk khas supaya boleh dimuatkan pada ‘toilet seat’ di tandas rumah anda.
Ciri-ciri menarik ‘toilet Kit’ ialah ia dilengkapi dengan tahap-tahap yang berbeza untuk memudahkan kucing menyesuaikan diri sehinggalah kucing sudah biasa dan boleh buang najis terus ke dalam lubang tandas.
Ia juga diperbuat daripada bahan yang tahan lasak serta bebas toksik. Anda boleh dapatkannya di kedai haiwan peliharaan atau di laman membeli-belah online seperti Shopee.

Selamat Mencuba!
Dalam melatih kucing anda menggunakan tandas, anda perlu bersabar supaya kucing dapat menyesuaikan diri sedikit demi sedikit. Anda juga perlu memastikan rumah sentiasa bersih dan bebas bau najis atau kencing kucing.
Ini bagi memastikan kucing anda dilatih untuk membuang hajat di tandas sahaja.
Jangan lupa juga untuk bertegas dan konsisten dalam latihan supaya latihan lebih cepat selesai dan anda juga tiada masalah lagi pada masa akan datang.
Selamat mencuba!


Doktor Kongsi Cara & Amalan Jaga Gigi Anak Guna Kain Lembap Dari Umur 10 Bulan

Penjagaan gigi anak-anak sejak dari kecil merupakan amalan yang penting untuk diterapkan. Mana tidaknya, ada anak-anak yang baru sahaja tumbuh gigi pertama sudah mengalami kerosakan yang teruk gara-gara tidak menjaganya dengan betul. Penting juga untuk ibu bapa tahu cara yang betul untuk menjaga gigi anak-anak supaya tidak rosak apabila mereka meningkat umur.
Berdasarkan perkongsian dari pakar gigi ini, beliau turut berkongsi tips penjagaan gigi anak-anak dengan menggunakan kain lembap sejak dari umur 10 bulan. Mungkin ini adalah petua yang ramai ibu bapa masih tidak arif dan juga boleh terapkan dalam penjagaan gigi seharian anak-anak.

MACAM MANA NAK JAGA GIGI ANAK GUNA KAIN LEMBAP?
Imtiyaz mula tumbuh gigi agak lewat juga. Umur 10 bulan baru tumbuh gigi pertama. Biasanya gigi pertama tumbuh sekitar umur 6 bulan. Tak apa, dah 4 bulan tak perlu fikir gigi rosak, betul tak?

10 BULAN

Masa ini cuma bersihkan gigi dia gunakan kain lampin lembap. Bukan susah pun. Sapu sikit je. Yang penting, mesti buat. Kalau mak ayah tak biasakan diri, masukkan dalam jadual seharian untuk ambil masa tak sampai 1 minit untuk bersihkan beberapa batang gigi anak, nanti mesti jadi ralat. So, bukan anak sahaja kena biasakan, mak ayah pun kena biasakan juga untuk bersihkan gigi anak.
Bila gigi sudah ada beberapa, saya gunakan finger toothbrush. Ada dijual di mana-mana kedai. Benda ini lembut dan selesa untuk gigi dan gusi bayi. Tak nak beli finger toothbrush pun tak apa. Gunakan kain lembap lagi. Yang penting, mesti buat.
1 TAHUN 3 BULAN

Bila gigi sudah makin banyak, kami mula gunakan berus gigi kanak-kanak. Kepala berus gigi sangat kecil, bulunya lembut, sesuai untuk keselesaan mulut baby kita. Saya letak kepala Imtiyaz di riba saya, peluk badan dia, satu tangan pegang berus gigi dan satu tangan lagi tolak bibir supaya mudah gosok gigi.
Masa ini anak memang menangis. Tak biasa. Kita kena gagahkan juga. Ibarat macam perang. Nak senang, saya mandi sekali dengan anak. Pujuk dia. Bagitahu ini berus gigi. Tunjuk kat dia. Nak berus gigi adik bagi cantik. Dia tak faham pun. Tapi lama-lama dia akan tahu dan faham sendiri. Bila kita ambil berus gigi, dia dah siap-siap nganga mulut. Tunggu kita baringkan je. Anak lambat nak faham, tak apa. Yang penting, mesti buat.
1 TAHUN 6 BULAN

Bila semua gigi 20 batang hampir keluar, saya tak tunggu lama. Saya terus kenalkan ubat gigi. Masa ini, sudah tidak leceh. Sebab anak dah tahu kena baring dan buka mulut untuk gosok gigi. Nampak tak? Kita biasakan dari awal.
Ya, saya gunakan ubat gigi kanak-kanak yang mengandungi flourida. Sebab saya yakin. Saya yang akan tolong beruskan gigi anak saya. Saya gunakan sikit sahaja kuantitinya. Sangat-sangat sikit. So, tak ada isu tertelan atau tak pandai meludah. Tak mahu gunakan ubat gigi dulu tak ada masalah. Yang penting, mesti mak ayah yang tolong gosokkan. Mesti tolong gosokkan sampai umur 6 tahun.
1 TAHUN 8 BULAN

Sudah 12 batang gigi susu tumbuh penuh. Lagi 8 dah hampir siap tumbuh. Alhamdulillah semua elok. Belum besar lagi anak saya nak banding dengan anak orang lain. Belum paandai makan coklat dan jajan. Tapi setakat ini memang saya jaga dan bersihkan. Malulah kan asyik sembang gigi anak orang, gigi anak sendiri tak cantik. InsyaAllah kita istiqamah.
Sumber : Iqbal Rosali


Sah Atau Tidak Berwuduk Guna Tisu Basah (Wet Wipes)? Ini Jawapannya…

Mungkin ramai dalam kalangan kita yang masih tertanya-tanya adakah kita boleh menggunakan sumber lain selain air yang mengalir untuk berwudhu? Ada juga yang bertanyakan bahawa boleh atau tidak kita menggunakan tuala basah atau wet wipes pada waktu tertentu untuk berwudhu.
Berikut merupakan penjelasan dari Datuk Dr. Zulkifli Mohamad al-Bakri tentang sah atau tidak wudhu yang diambil hanya menggunakan tuala basah sahaja. Semoga bermanfaat!

Baca juga: ‘Tiada Istilah Payung Emas, Ia Hadis Palsu’- Dr Zulkifli Jawab Kenyataan Ramai Wanita Masuk Neraka Sebab Tolak Poligami
SAH ATAU TIDAK BERWUDUK GUNA TISU BASAH (WET WIPES)?

Soalan:

Assalamualaikum w.b.t. Baru-baru ini saya ada melihat satu video di Youtube yang mengajar untuk berwuduk dengan menggunakan tisu basah (wet wipe) ketika menunaikan umrah? Soalan saya, adakah sah wuduk dengan cara tersebut? Mohon percerahan. Terima kasih.
Jawapan:
Waalaikumussalam w.b.t. Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga baginda, para sahabat baginda serta orang-orang yang mengikuti jejak langkah baginda sehingga Hari Kiamat.
Kami mulakan dengan firman Allah SWT:
يَا أَيُّهَا الَّذِينَ آمَنُوا إِذَا قُمْتُمْ إِلَى الصَّلَاةِ فَاغْسِلُوا وُجُوهَكُمْ وَأَيْدِيَكُمْ إِلَى الْمَرَافِقِ وَامْسَحُوا بِرُءُوسِكُمْ وَأَرْجُلَكُمْ إِلَى الْكَعْبَيْنِ
Maksudnya: Wahai orang yang beriman, apabila kamu hendak mengerjakan solat (padahal kamu berhadas kecil), maka (berwuduklah) iaitu basuhlah muka kamu, dan kedua belah tangan kamu meliputi siku, dan sapulah sebahagian daripada kepala kamu, dan basuhlah kedua belah kaki kamu meliputi buku lali.[1]
Al-Maraghi menyatakan bahawa makna ayat di atas adalah sekiranya seseorang itu hendak bangun bagi mendirikan solat — dan masih lagi dalam keadaan berhadas. Hal ini kerana seluruh kaum Muslimin menyatakan bahawa bersuci (yakni berwuduk dan mandi wajib) tidak diwajibkan ke atas orang yang ingin mengerjakan solat melainkan dia masih dalam keadaan berhadas.[2]
Habib Hasan bin Ahmad al-Kaff menyebutkan bahawa rukun wuduk ada enam. Empat daripadanya adalah berdasarkan ayat al-Quran iaitu membasuh muka, membasuh kedua tangan, menyapu sebahagian kepala dan membasuh kedua kaki. Manakala dua rukun yang berbaki adalah berdasarkan sunnah iaitu niat dan tertib.[3]
Definisi Tisu Basah (Wet Wipe)

Tisu basah (wet wipe) ialah sehelai kain kecil atau kertas basah yang hanya digunakan sekali untuk membersihkan sesuatu, biasanya dijual dalam satu bungkusan.[4] Tisu basah yang digunakan untuk bayi dan orang dewasa adalah berbeza dari segi bahan buatannya, namun kedua-duanya tetap mengandungi bahan-bahan lain selain air seperti alkohol, detergen yang bercampur dengan agen pelembap, pewangi dan pengawet.[5]
Hukum Berwuduk dengan Tisu Basah (Wet Wipe)

Wuduk merupakan medium syarak yang terpenting untuk menghilangkan (mengangkat) hadas kecil daripada anggota badan bagi menjadikan seorang Muslim itu suci, lalu membolehkannya melaksanakan segala perbuatan atau amalan yang disyaratkan padanya suci daripada hadas — seperti mendirikan solat, memegang mashaf al-Quran, tawaf dan lain-lain.[6]
Wuduk ialah perbuatan menggunakan air pada anggota-anggota tertentu berserta dengan niat. Ia dinamakan demikian kerana perbuatan tersebut mengelokkan dan menyerikan anggota yang dibasuh dan dibersihkan.[7] Seseorang itu dikira sah wuduknya, bilamana telah memenuhi semua rukun-rukun dan syarat-syarat sah wuduk.
Oleh demikian, berbalik kepada soalan yang ditanyakan, berwuduk dengan menggunakan tisu basah adalah tidak sah kerana ia tidak memenuhi dua syarat sah wuduk, iaitu:
Pertamanya, air atau kandungan yang terdapat di dalam tisu basah bukan lagi air mutlak kerana ia telah bercampur dengan bahan-bahan lain. Sedangkan di antara syarat sah wuduk ialah menggunakan air yang suci lagi menyucikan — iaitu air mutlak — kerana hadas tidak akan terangkat melainkan dengan hanya air mutlak.[8] Dalam bahasa mudahnya, air mutlak ialah air yang kekal dengan sifat asal kejadiannya yang telah dijadikan Allah SWT.[9]

Keduanya, di antara syarat sah wuduk juga ialah mengalirkan air pada anggota wuduk yang dibasuh[10] dan tidak cukup dengan hanya sekadar menyapu air pada anggota tersebut tanpa mengalirkannya kerana ia tidak dinamakan sebagai basuhan.[11] Justeru, sepertimana yang kita ketahui, tisu basah hanya sekadar basah atau lembap, jika ia diperah sekalipun tidak dapat menitiskan air apatah lagi mengalirkannya.
Kesimpulannya, berwuduk dengan tisu basah (wet wipe) adalah tidak sah kerana ia tidak dapat memenuhi syarat-syarat sah wuduk iaitu menggunakan air mutlak dan mengalirkan air pada anggota wuduk yang dibasuh.
Begitu juga kerana sifat tisu basah (wet wipe) ini berbeza dengan sifat air (cecair). Justeru pendapat yang lebih selamat dan ihtiyat, tidak diharuskan penggunaan tisu basah sebagai gantian daripada air. Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Sumber: Maktabah Al-Bakri


Gadis Kongsi Cara Betul Angkat Tong Gas, Semua Perempuan Kena Tahu

Apa nak buat kalau tiba-tiba tengah masak gas habis?
Mestilah kena beli gas dan tukar dengan tong baru kan…

Pernah tak terfikir macam mana nak angkat tong gas dengan cara yang betul?
Sebuah video di TikTok menjadi tular dengan perkongsian gadis bernama @farahatika8.

Nak tahu cara nak angkat tong gas yang diajarkannya?
Jom saksikan video di bawah ini

https://media.siraplimau.com/2021/11/256307029_225198829716556_8176231072264349774_n.mp4
Haa macam mana?
Mudah kan? Hihi.

Jom kongsikan tips ini dengan kawan-kawan!


[VIDEO] Cara Anyam Ketupat Palas Versi Pantai Timur & Utara Bersama 2 Resepi Ketupat!

Tinggal beberapa hari sahaja lagi, kita akan meraikan bulan Syawal dan menyambut Hari Raya Aidilfitri. Maka, tidak lengkap rasanya apabila perayaan ini tidak mempunyai pelbagai juadah raya, diantaranya adalah ketupat. Oleh itu, kali ini penulis bawakan cara anyam ketupat palas bersama dua resipinya.
Ini merupakan perkongsian bermanfaat dari Puan Rusmani Hamzah kepada orang ramai, terutamanya untuk mempelajari teknik menganyam ketupat palas yang semakin ditelan zaman ini. Jom belajar menganyam!

Baca juga: Petua Hilang Bau Hancing Ikan Pari, Rendam Dalam 2 ‘Air Putih’ Ini Baru Menjadi!
CARA ANYAM KETUPAT PALAS VERSI PANTAI TIMUR & UTARA

Raya dah nak dekat. Jom kita pakat buat ketupat palas. Puan Rusmani ada ajar tutorial cara macam mana nak menganyam ketupat palas versi pantai timur dan versi utara.

Puan Rusmani juga ada menerangkan satu persatu resipinya. Kalau nak belajar tutorial mengayam ketulat palas tu boleh tengok video di bawah ini bersama resipi.
CARA ANYAM KETUPAT PALAS VERSI PANTAI TIMUR
PART 1

PART 2

CARA ANYAM KETUPAT PALAS VERSI UTARA

RESEPI KETUPAT LEMAK

BAHAN-BAHAN:

Daun palas
1 kg beras pulut
400 ml santan pekat
1½ sudu besar garam halus
1 sudu besar gula

*Beras pulut dibasuh dan rendam selama 1½ jam atau 2 jam.
*Campurkan garam dan gula dalam santan, kacau sebati dan ketepikan.
CARA-CARANYA:
1. Toskan beras pulut.
2. Sebelum kukus pastikan pengukus dilapik dengan jaring. Bila masukkan beras pulut, buat lubang ditengah-tengah beras untuk wap naik dalam pulut.
3. Masak air untuk mengukus hingga mendidih. Kukus pulut kali pertama selama 40 minit.
4. Setelah selesai mengukus, tuang ia ke dalam besen. Pulut yang masih panas boleh masukkan santan. Gaul hingga sebati dan makan masa lebih kurang 3 minit. Rehat dalam 5 minit untuk santan meresap dalam pulut.
5. Kukus pula untuk kali kedua selama 20 minit.
6. Tuang pulut dalam besen dan digaul rata selama 3 minit. Tunggu pulut sejuk dalam 2 atau 3 jam baru boleh bungkus dengan daun palas.
7. Lepas ia siap dibungkus boleh difrozenkan atau pun nak kukus terus untuk dimakan.
RESEPI KETUPAT SERUNDING

BAHAN-BAHAN:

Daun palas
Serunding daging
1 kg beras pulut
400 ml santan pekat
1½ sudu besar garam halus
200 gram gula

*Beras pulut dibasuh dan rendam selama 1½ jam atau 2 jam.
*Campurkan garam dengan santan, kacau sebati dan ketepikan.
CARA-CARANYA:
1. Ulang langkah 1 hingga 5 seperti di resepi ketupat lemak di atas.
2. Tuang pulut dalam besen. Pulut yang masih panas, masukkan gula dan gaul rata selama 3 minit. Tunggu pulut sejuk dalam 2 atau 3 jam baru boleh dibungkus bersama serunding.
3. Selepas siap dibungkus, boleh difrozenkan di dalam peti beku atau pun kukus terus untuk dimakan. Jika nak makan terus selepas ia dibungkus, kena kukus selama 20 minit.
Selamat mencuba!
Kredit: Rusmani Hamzah MAHN
Sumber: Siti Hailia via Resepi, Petua Dan Kelengkapan Dapur (RPKD)


Api Dapur Gas Makin Kecil? Lelaki Ini Kongsi Cara Api Kembali Besar & Kuat

Perasan tak api dapur gas bila selalu digunakan akan sedikit perlahan dan kecil? Situasi itu sudah tentunya melambatkan proses masakan kerana perlu mengambil masa yang lama untuk menyiapkan satu menu hidangan.
Antara jalan penyelesaiannya adalah dengan membeli dapur gas baharu dan buang yang lama tapi sebenarnya anda boleh sahaja cuci sendiri di rumah seperti yang dilakukan oleh Saiful Yusuf dan api dapur gas kembali besar dan kuat. Wah! Kena cuba.

Baca juga: 3 Bahan Keramat Boleh Hilangkan Kerak Botol Susu, 5 Minit Dah Settle
API DAPUR GAS MAKIN KECIL? LELAKI INI KONGSI CARA API KEMBALI BESAR & KUAT

Api dapur terlalu slow, nak masak pun susah nak tunggu masakan siap. Boleh buka dan cuci lubang nozzle jet. Lubang tu lama-lama akan tersumbat dengan minyak.

1. Untuk dapur jenis macam ni, kena buka 6 biji skru dekat bahagian tepi stove burner/tungku.

2. Alihkan stove burner baru nampak Nozzle jet seperti gambar di bawah.

3. Bersihkan lubang nozzle.

4. Boleh repair sekali cable fire starter yang dah cair ni menggunakan aluminium tape sahaja.

5. Alang-alang buka pipe gas ni sekali, sembur guna air compressor.

6. Ganti semua skru yang dah reput.

Boleh pasang semula dan dah siap! Api kembali besar dan kuat seperti dapur baru. Teknik yang sama untuk semua jenis dapur gas. Semoga bermanfaat.
Sumber: Facebook Saiful Yusof


Cara ‘Proper’ Mohon Kerja Guna Email, Mesti Dapat!

Nampak mudah tapi sebenarnya memohon kerja adalah perkara yang paling sukar untuk dihadapi. Ada juga jenis kerja yang memerlukan anda untuk memohon menerusi email dan kebanyakkan orang tidak mendapat sebarang jawapan sampai berbulan. Hal ini kerana, ada beberapa kesalahan yang anda lakukan semasa memohon pekerjaan tersebut melalui email tersebut. Macam mana cara mohon kerja dengan betul?
Berikut merupakan perkongsian mudah di laman Twitter ini tentang cara ‘proper’ dan betul untuk mohon kerja menggunakan email. Barulah dapat jawapan balas dari pihak majikan!

Baca juga: Cara Buat Digital Stamp Guna Microsoft Word, Senang!
CARA PROPER MOHON KERJA GUNA EMAIL
Kalau nak apply kerja, jangan macam ni ye adik semua. Macam mana nak dapat kerja kalau email macam ni  Meh sini aku ajar cara proper mohon kerja guna email.

Ni okay la jugak nak menulis. Tapi kenapa tulis dekat subject email dik. Tulis dekat bawah je. Subject tu pendek je.

Cara simple mintak kerja 8 saat. 8 tahun belum tentu dapat kerja kalau apply macam ni. Aku perasan, ramai suka hantar kosong macamni. Atleast buat la mukadimah, pengenalan sikit.

CARA MOHON KERJA DENGAN BETUL
Okay la. Nak hantar email apa patut ada?
1) Paling penting. EMAIL PROFESSIONAL
Benda ni dah berzaman orang cakap. Masih ad lagi email yang [email protected] [email protected] gitu. Please. Email melambangkan kematangan korang.
2) Subject header
Ni yang macam adik tadi. Subject je dah karangan. Dekat subject korang tulis simple je. Biasa orang tulis tujuan atau jawatan yang korang nak mohon.

3) Mukadimah dalam email
Jangan la korang attach resume pastu done, sent. Adoi jangan la weh. Tulis sikit pengenalan diri, pengalaman, apa kelebihan korang, contact. Baru la sedap nak baca!
4) Recommendation letter
Ni kalau ada. Auto selangkah dipanggil interview. Sebab apa? Korang ada surat dari bekas majikan menyatakan korang nk bagus. Sapa taknak?!
Berdasarkan ayat adik ni. Okay. Lengkap. Tapi nak tahu macam mana nak bagi lagi outstanding?
1) Contoh – dekat title boleh tulis macam “Your Next Software Engineer”, atau “Your Next Marketing Executive”.

2)Dalam email boleh letak ayat yang memberikan keyakinan sikit. Contoh – “I believe with my skills and knowledge, I will be a great asset to the company if given a chance.” Haaa baru la sedap HR baca. Sekadar pendapat.
So itu lah dia apa yang perlu ada dalam email permohonan kerja. Ingat, jangan asal boleh. Nak kerja, kene usaha!
Sumber: Twitter @jeffrazi


Hanya 10 Jenis Surat Kebenaran Sahaja Diterima Ketika SJR

Terkini, hanya 10 jenis surat yang diterima pakai Polis ketika melalui sekatan jalan raya (SJR) . Polis telah menyenaraikan 10 surat kebenaran dari agensi dan kementerian termasuk Kementerian Perdagangan Antarabangsa dan Industri (Miti), yang diterima pakai dalam sekatan jalan raya.
Artikel berkaitan: SOP Sekatan Pergerakan Penuh 1-14 Jun 2021

HANYA 10 SURAT DITERIMA SEMASA SEKATAN JALAN RAYA

Ketua Polis Negara Acryl Sani Abdullah Sani dalam satu kenyataan mengatakan bahawa semua surat itu, berdasarkan sektor yang diluluskan, akan diterima di sekatan jalan raya untuk pergerakan antara rumah pekerja dan tempat kerja mereka dalam tempoh sekatan pergerakan penuh.

Senarai tersebut adalah seperti berikut:

1. Kementerian Perdagangan Antarabangsa dan Industri (Miti): Pembuatan dan perkhidmatan yang berkaitan.
2. Kementerian Pengangkutan: Pengangkutan awam dan barang keperluan.
3. Kementerian Pertanian dan Industri Makanan (Mafi): Pertanian / Perikanan / Pertanian / Perladangan / Komoditi. Mafi hanya akan mengeluarkan surat kebenaran untuk pekebun kecil. Mereka yang berlesen di bawah Suruhanjaya Syarikat Malaysia mesti mendapatkan surat dari Miti.
4. Kementerian Perusahaan Perladangan dan Komoditi: Sektor perladangan dan pengeluaran hasil komoditi termasuk buah sawit, getah dan lain-lain. Permit atau pemegang lesen Lembaga Getah Malaysia dibenarkan menggunakan surat yang dikeluarkan oleh lembaga atau kementerian. Sementara itu, pengeluar produk berasaskan getah diminta untuk mendapatkan surat dari Miti.
5. Bank Negara Malaysia: Institusi perbankan, insurans.
6. Suruhanjaya Sekuriti: Sektor perdagangan saham
7. Kerajaan Tempatan: Peniaga kecil / penjaja / pengusaha kendera saji/foodtruck.
8. Kementerian Komunikasi dan Multimedia: Telekomunikasi / media / pos / kurier / penyiaran.
9. Kementerian Dalam Negeri: Semua surat yang dikeluarkan oleh agensi di bawah kementerian diterima untuk pergerakan kakitangan.
10. Polis: Surat kebenaran daripada polis akan dikeluarkan untuk mereka yang bekerja sendiri, dan juga kebenaran melintasi sempadan untuk urusan kecemasan dan pengebumian.

Acryl mengatakan bahawa semua surat mesti bertarikh dari 1 Jun, dan sesiapa yang dijumpai tanpa surat atau izin yang telah tamat sekiranya ditahan di sekatan jalan akan diperintahkan untuk patah balik.
Dia mengatakan pekerja dari sektor yang tidak dibenarkan tetapi diharuskan berada di pejabat atas sebab-sebab tertentu termasuk pembayaran gaji, kebenaran sekali sahaja mesti diperoleh daripada polis, disokong oleh surat majikan.
Sementara itu, bagi mereka yang berada dalam profesion perundangan, Bahagian Hal Ehwal Undang-Undang di bawah Jabatan Perdana Menteri bertanggung jawab untuk mengeluarkan surat izin kepada pekerja firma undang-undang melalui Miti, sementara pengamal undang-undang yang dikehendaki berada di mahkamah untuk prosiding reman harus menunjukkan surat dari firma undang-undang.
Polis pada hari Khamis mengatakan akan menerima surat kebenaran perjalanan yang dikeluarkan oleh agensi selain Miti, setelah beberapa perubahan pada saat-saat terakhir mengenai syarat syarat untuk melepasi sekatan jalan raya.
Sumber: Kosmo


Mudah Je Rupanya Asingkan Bji Cili Kering, Bila Masak Pun Kurang Terpercik!

Bila buat stok cili kering kisar di rumah pasti pening nak asingkan biji cili supaya tidak termasuk dalam mesin pengisar sekali. Kalau satu dua tak mengapa tapi ini penuh dan terlalu banyak biji cili sehingga menganggu proses memasak.
Sebenarnya ada satu teknik mudah mengasingkan biji cili. Tak sampai 30 minit dah siap dan percikan cili pun semakin kurang bila masak menggunakan teknik ini. Nak tahu macam mana? Ikuti langkah di bawah.

Baca juga: Tips Goreng Sosej Tak Kecut & Kedut, Memang Elok Kejadiannya!
MUDAH JE RUPANYA ASINGKAN BIJI CILI KERING, PERCIKAN PUN KURANG!

1. Masukkan cili kering dalam chopper.

2. Kemudian kisar kisar tetapi jangan terlalu lama.
3. Semua biji cili keluar. Mudah kan?

4. Tapiskan dan sedia untuk direbus.

5. Rebus untuk lembutkan dan sedia untuk dikisar. Jangan letak air terlalu banyak kerana boleh menyebabkan percikan yang teruk ketika masak.

Siap! Mudah sahaja nak buang biji cili kering.
Sumber: Facebook Mohd Ahzad Nadirun